Partizan završio sezonu, ne igra Superligu Srbije\nBeta 9. juna 2022. 15:15\nKošarkaški klub Partizan saopštio je danas da je završio sezonu 2021/22. i neće se takmičiti u plej-ofu domaće Superlige Srbije.\nKlub je ovakvu odluku, kako se navodi, doneo nakon svih dešavanja tokom finalne serije plej-ofa ABA lige protiv Crvene zvezde.\n„Posle svih apela koji su stizali i iz Crvene zvezde i Partizana, na svih pet utakmica su se dešavali brojni incidenti koji su dovodili do prekida utakmica, ugrožavanja bezbednosti igrača i članova stručnog štaba, delimičnog i potpunog pražnjenja dvorane, kazni i brukanja srpske, odnosno regionalne košarke pred čitavim košarkaškim svetom“, navodi se u saopštenju.\nCrno-beli su istakli da u svim tim dešavanjima „iz Partizana nije izostala samokritičnost, jer su i predsednik Ostoja Mijailović i trener Željko Obradović javno kritikovali neodgovorne pojedince medju navijačima crno-belih zbog njihovog neprimerenog ponašanja“, ali da to nije urodilo plodom.\n„Ovim činom, Partizan želi da pošalje poruku kako više ne želi da bude deo huliganskih pirova neodgovornih pojedinaca koji navijaju bilo za Partizan ili Crvenu zvezdu. Osnovano sumnjamo da bi eventualno novo finale izmedju Partizana i Crvene zvezde bilo još jedan poligon za iživljavanje huligana i slanje još jedne grozne poruke u svet“, naveo je Partizan.\n„Istovremeno, klub ovim činom ostavlja prostor svim relevantnim faktorima da do početka nove sezone sednu i donesu rešenje koje će sprečiti da se slične stvari ikada ponove“, dodaje se.\nŽelja Partizana je, kako se ističe, da „naš Beograd i naša Srbija imaju dva predstavnika u Evroligi.\n„Ovakvim ponašanjem pojedinaca i njihovim nesankcionisanjem do ostvarenja te želje nikada nećemo doći“, navodi se.\nIz Partizana su naveli da je Srbija pokazala da ume da organizuje vrhunske dogadjaje i da je za to primer i nedavni fajnal-for Evrolige na kojem se nije dogodio nijedan incident.\n„Zaključak: Ipak možemo. I to je slika koju bi svi trebali da šaljemo iz Beograda kao košarkaške prestonice Evrope“, naveo je Partizan.\nIz Partizana su ukazali i na to da su za 20 godina učestvovanja u Evroligi i Evrokupu, na svim utakmicama u Beogradu, zabeleženi incidenti kao na poslednjih pet utakmica finalne serije ABA lige.\n„To nam govori da nada za ispravljanje duboko ukorenjenih pogrešnih stvari ipak ima osnova“, naveli su crno-beli.\nPartizan će u narednom periodu učiniti sve što je u njegovoj moći da se „godinama nagomilavani problemi u Košarkaškoj ligi Srbije konačno reše i da se liga iz pozicije u kojoj pojedinci imaju monopol na donošenje svih bitnih odluka vrati pod okrilje nacionalnog Saveza koji bi bio garant jednakih uslova za sve“.\n„Jer samo jednaki uslovi za sve su dobra osnova da se tenzije smire i da se okrenemo isključivo košarci“, navodi se u saopštenju.\nKako se dodaje, ovakav stav kluba je jedinstven i podržali su ga svi njegovi članovi, od Uprave, predsednika, stručnog štaba, do igrača.\nPartizan, kako se ističe, ostaje na svom putu, okrenut takmičenjima u regionu i pod okriljem Evrolige, bez bilo kakvih ideja da se takmiči u bilo kojim drugim ligama.\n„Ovim putem, Partizan još jednom upućuje javni apel da se problemi koji potresaju srpsku i regionalnu košarku reše zajedničkim naporima. Samo tako ćemo moći da idemo napred. Sportski pozdrav do naredne sezone“, zaključuje se u saopštenju Partizana.


AVION SE ZAPALIO NAKON POLIJETANJA, OTKRIVEN UZROK PADA | Hayat.ba\nAVION SE ZAPALIO NAKON POLIJETANJA, OTKRIVEN UZROK PADA\nAvion kompanije Ukraine International Airlines srušio se rano jutros neposredno nakon polijetanja sa aerodroma Imam Homeini u Teheranu, a njegov pad snimljen je s tla.\nNa snimku BBC-jevog novinara Alija Hashema, objavljenom na Twitteru, vidi se da je avion bio u plamenu još dok je bio u zraku.\nUkrajinski Boeing 737-800 imao je kvar na motoru prije nego što se srušio, samo nekoliko minuta nakon polijetanja s teheranskog aerodroma Imam Khomeini, tvrdi zvaničnik aerodroma, a javlja Russia Today (RT).\nMotor se zapalio nakon polijetanja – izjavio je navodno Ali Khashani, glasnogovornik iranskog glavnog aerodroma, navode tamošnji mediji.\nAvion, kompanije Ukraine International Airlines (UIA), srušio se između gradova Sharhiar i Parand rano jutros.\nU avionu je bilo 168 putnika i devet članova posade, saopćio je Reza Jafarzadeg, glasnogovornik iranske Organizacije za civilnu avijaciju.\nAvion se srušio u jeku vojno-političke krize između Irana i SAD -a.\nD-a, koji je naredio ubistvo iranskog generala Kasema Sulejmanija. Nakon što je Sulejmani ubijen raketnim napadom u Bagdadu, sinoć je najmanje devet raketa palo na zračnu bazu Ain al Assad, u pustinjskom kraju na zapadu Iraka, u kojoj su stacionirani američki vojnici.\nAmerička vojska potvrdila je da je Iran ispalio projektile, a informaciju o napadu potvrdila je i iranska Islamska revolucionarna garda. Iranski državni mediji javljaju da je napad pokrenula Islamska revolucionarna garda i otvoreno tvrde da je riječ o osvetničkoj operaciji kojom odgovaraju na američki atentat na njihovog generala Kasema Sulejmanija.


Kompanija Nektar (Nectar), proizvođač voćnih sokova, otvorila je u Vladičinom Hanu organsku plantažu jabuka koja će biti najveća u Srbiji.\n"Danas s ponosom otvaramo najveće plantaže organskih jabuka u Srbiji na 45 hektara, a plan je da u naredne četiri godine zasadimo svih 114 hektara. Očekujemo da već u prvoj godini prinos bude čak 500 tona najboljih sorti organskih jabuka", rekao je generalni direktor Nektar grupe Mihailo Janković.\nOprema i sadnice su koštali 200.000 evra, a u naredne četiri godine biće investirano ukupno pola milijarde evra.\n"Naše organske jabuke koristiće se za proizvodnju organske dečije hrane brenda Frutek, proizvodnju Life organskih sokova, i prvih na tržištu organskih ceđenih sokova", rekao je Janković.\nDodao je da će ove godine biti angažovano više od 100 ljudi iz tog kraja za berbu organske jabuke.\n"Do sada smo u Vladičinom Hanu uložili više od 15 miliona evra jer želimo da, zajedno s državom i lokalnom samoupravom revitalizujemo ovaj kraj", istakao je Janković.\nCilj je podstaći mlade poljoprivednike da se vrate na selo, a drugima pomoći tako što će imati siguran otkup u Vladičinom Hanu i okolini gde je i najveća fabrika Nektara za preradu voća i povrća.\nOtvaranju plantaže je prisustvovao i predsednik Privredne komore Srbije Marko Čadež koji je ocenio da Nektar time doprinosi razvoju i promociji organske proizvodnje, bolјem korišćenju velikih proizvodnih i izvoznih potencijala i stvaranju uslova za ekonomski rast i zapošljavanje na jugu Srbije.\n"Privredna komora Srbije je inicirala i u komunikaciji sa nadležnim državnim institucijama posvećeno radi na rešavanju ključnih pitanja za razvoj domaće organske proizvodnje i tržišta organskih proizvoda, kao što su harmonizacija propisa sa međunarodnim standardima, registracija preparata za najsavremeniju zaštitu bilja i semena i usklađivanje podsticajnih mera sa realnim potrebama proizvođača", rekao je Čadež.\nDržavni sekretar Ministarstva za poljoprivredu, šumarstvo i vodoprivredu Velimir Stanojević je kazao da je organska proizvodnja dugoročni strateški cilj tog ministarstva i velika šansa za jug Srbije i male proizvođače.\n"Nektar je porodična kompanija posvećena zemlji iz koje je potekla, koja nudi siguran otkup voća pogotovu u ovom kraju gde se nalazi fabrika. Ovakav potez je odličan put koji vodi daljem razvoju poljoprivrede u ovom kraju", rekao je Stanojević.\nZa 20 godina kompanija Nektar je ostvarila više od milijardu evra bruto dodate vrednosti u Srbiji, obezbedila 5.500 radnih mesta, izgradila 30 brendova i sa 22 odsto tržišnog učešća lider je na regionalnom tržištu sokova. Ta kompanija ima šest fabrika u Srbiji, Severnoj Makedoniji i Sloveniji, a u sastavu Nektar grupe posluju i Heba i Fruktal (Fructal).


Amanet Srbije – Amanet\nKao udruženje muslimana Amanet Srbija najstrožije osuđujemo grafit koji je juče osvanuo u Novom Sadu i na taj način uznemirio sve građane, a najviše muslimane koji žive u ovom gradu. Na zgradi vrtića „Različak“ u Ulici Narodnog fronta broj 45, u Novom Sadu osvanuo je užasan grafit koji je zgrozio sve muslimane. Muftija vojvođanski Muhamed… Read More U Novom Sadu osvanuo preteći grafit protiv muslimana\nU Skupštinni Vojvodine održan je sastanak članova Potkomiteta za prava nacionalnih manjina i predstavnika institucija pokrajine, kao i saveta nacionalnih manjina. Među prisutnim gostima bili su i članovi našeg udruženja, Savez muslimana Amanet Srbija. Glavna tema sastanka bila je ostvarivanje prava nacionalnih manjina. Potpredsednica Skupštine, Snežana Sedlar upoznala je sve prisutne sa specifičnostima pokrajine i… Read More Poesta Komiteta za jednakost i nediskriminaciju\nBajramska sofra u Zemun Polju\nJuče je u Zemun Polju održana sofra povodom Bajrama. Pod pokroviteljstvom i donacijom ambasade Katara meštani Zemun Polja imali su priliku da zajedno obeleže Bajram na jedan jako lep način. Bajramskoj sofri pored zajednice Egipćana prisustvovali su predstavnici udruženja Savez muslimana Amanet Srbija. Predstavnici Amaneta obišli su pripadnike zajednice i zajedno sa njima obeležili za… Read More Bajramska sofra u Zemun Polju\nIftar u Zemun Polju\nSinoć je u Zemun Polju održan iftar. Datum koji je veoma važan i koji muslimani koji žive u Beogradu nikada ne mogu zaboraviti upravo je 26.maj. Iftar je održan baš na taj dan u znak sećanja i obeležavanja dve godine od rušenja objekta koji je služio svim muslimanima za edukaciju, negovanje kulture i očuvanje vere.… Read More Iftar u Zemun Polju\nIftar u Bajrakli džamiji\nSinoć je u restoranu Bajrakli džamije održan iftar u organizaciji udruženja Savez muslimana Amanet Srbija. U saradnji sa Islamskom zajednicom i uz finansijsku podršku beogradskog muftijstva i muftije Mustafe Jusufspahića imali smo priliku da se okupimo i zajedno, na najlepši način obeležimo za nas najbitniji mesec u godini, mesec Ramazana. Mesec Ramazana je prilika da… Read More Iftar u Bajrakli džamiji\nIzrael kao domaćin nadmetanja za pesmu Evrovizije ove nedelje prepun je posetilaca, kako bi skrenuli pažnju na okupaciju svoje zemlje Palestinci su organizovali takmičenje Globalovizija. Globalovizija održaće se u subotu, istog dana kada i finale Evrovizije. Aktivisti ovog događaja Globaloviziju opisuju kao cilj svoje zemlje da budu domaćini pozitivne alternative. Organizatori ne očekuju da evropske… Read More Globalovizija alternativa Evrovizije\nRonaldo iznenadio Palestince\nSvojim gestom, poznati fudbaler Ronaldo iznenadio je Palestince tako što je donirao 1,5 miliona evra za iftar. Kristiano Ronaldo, Portugalski superstar važi za jednu od najhumanijih osoba na svetu, ovog ramazana potvrdio je glas koji ga prati i još jednom pokazao svoju humanost. Ljudima sa raznim problemima često pomaže donirajući novac, a jedno od takvih… Read More Ronaldo iznenadio Palestince\nSarajevski junak Mufid\nOvih dana mnoge je potreslo sećanje Beograđanina Ivana Lalića čiji je život spasio Sarajlija na ratištu 1992. godine. Mufid, sin jedinac porodice Ramić poginuo je braneći Sarajevo u 27. godini i sahranjen je na Mahmutovcu. Mufidov otac Ismet, umro je u septembru prošle godine, kako se Lalić priseća, umoran od tragedije koja je zadesila njegovu… Read More Sarajevski junak Mufid


KUP: Šou na Begluku, Nešović bacio "poker" za 13 minuta! - Sportske.net\nKUP: Šou na Begluku, Nešović bacio "poker" za 13 minuta!\nPrvoligaški okršaj u pretposlednjem susretu 1/16 finala Kupa Srbije završen je ubedljivom pobedom užičke Slobode, a junak meča na "Begluku" bio je Nikola Nešović koji je za 13 minuta postigao četiri gola.\nKUP - Šok za Radnički, Sloboda u 1/16 finalaSamo Zvezda OFK spasava! Veliko pojačanje za ''Romantičare''!Srpski biser ''odjavio'' Zvezdu i Partizan, izabrao - Split! Evo i zbog čega!Lončar: ''Zašto Petković nikad nije pomogao OFK Beogradu kad već tako brine?!''Bivši kapiten zlatnih "Orlića" stiže u Hrvatsku!\nPretposlednja utakmica 1/16 finala Kupa Srbije odigrana je večeras u Užicu gde je domaća Sloboda ugostila posrnuli OFK Beograd.\nSloboda je pred domaćom publikom slavila rezultatom 6:1 (0:1) a apsolutni junak utakmice bio je napadač "Era" Nikola Nešović koji je za 13 minuta postigao čak četiri gola.\n"Romantičari" su na poluvremenu imali minimalnu prednost ali je u nastavku usledio spektakl u režiji Nikole Nešovića, premda je izjednačenje Slobodi doneo Uroš Đerić i to sa bele tačke.\nSerija Nikole Nešovića startovala je u 64. minutu kada postiže prvi od četiri gola, a het-trik je uspeo da kompletira za samo pet minuta. Usledila je kraća pauza pre nego što je u 77. minutu postigao četvrti gol, dok je Đerić u prvom minutu nadoknade postavio konačan rezultat.\nUžičani tako stižu do plasmana u osminu finala Kupa Srbije, a nema sumnje da će se u danima pred nama u domaćoj štampi pisati o mladiću koji je obeležio mečeve 1/16 finala najmasovnijeg fudbalskog takmičenja u zemlji.


Kvadrat stana moguć ispod 500 evra - Gradjevinarstvo.rs\nKvadrat stana moguć ispod 500 evra\nU Srbiji odmah mogu da se grade kvalitetni i jeftini stanovi za oko 400 do 500 evra po kvadratu. Sama gradnja kvadrata stana, uključujući i izradu projekta, moguća je za 270 do 380 evra. Tome treba dodati još oko 110 evra po kvadratu za infrastrukturno opremanje lokacije priključci na vodovodnu, kanalizacionu, elektro mrežu i saobraćajnice.\nAko se besplatno dodeli zemljište i ukinu ili smanje takse, naknade, saglasnosti, cena kvadrata u prigradskim zonama ne bi smela da premaši 500 evra, računica je „Građevinsko-industrijske komore Srbije“.\nDakle, potpuno je realna najava premijera Aleksandra Vučića da će građani imati mogućnost da kupe stanove od 80 kvadrata, a da im mesečna rata ne prelazi 130 evra. Jer, kako tvrde stručnjaci, i te kako u Srbiji mogu da se grade jeftiniji stanovi, a da se ispoštuju svi standardi i važeći tehnički propisi kada je reč o kvalitetu. Naravno, samo zahvaljujući zemljištu, koje će pokloniti država za izgradnju stambenih kompleksa, kupci kvadrata imaće veliku uštedu, jer lokacija nadziđuje cenu kvadrata sa 25 do 30 odsto. A, takse, saglasnosti, naknade, dozvole i komunalni nameti mogu da uvećaju cenu kvadrata u boljim zonama Beograda i za čak 400 evra.\n- Naravno, izvođačka cena zavisi od opremljenosti, spratnosti i odnosa neto i bruto površine – kaže za „Novosti“ Goran Rodić, potpredsednik „Građevinsko-industrijske komore“. - Firma „Arabtek“ iz Emirata biće investitor na ovom projektu izgradnje 100.000 stanova, koje je najavio premijer Vučić. Oni će angažovati domaću operativu i domaću građevinsku industriju, koja u ovim teškim vremenima vapi za takvim poslom. To automatski znači uposlenost desetina hiljada radnika iz građevinske industrije, a posla će biti i za mala i srednja preduzeća. Na taj način ćemo posrnulu građevinsku industriju da postavimo na noge i da osposobimo veliki broj radnika za potencijalne kapitalne radove u inostranstvu. Za proizvođače građevinskog materijala ovaj projekat znači rešavanje likvidnosti, punjenje budžeta i servisiranje nagomilanih dugova i zelenaških kredita.\n„Arabtek“ je, ističe Rodić, gradio i stanove u Egiptu, ali to nije za poređenje, jer su standardi kod nas i njih različiti. Tamo je, ipak, takvo područje gde se ne traži energetska efikasnost kao kod nas, i njihova radna snaga je daleko jeftinija nego kod nas.\n- Izgradnja jeftinih stanova je jedna od četiri mere koje će usvojiti Vlada Srbije – kaže za „Novosti“ Zorana Mihajlović, ministar građevinarstva, saobraćaja i infrastrukture. - Kvalitet nekretnina, ali po održivim a ne nerealnim cenama. Umesto po sivilu, Srbija treba da bude prepoznata po gradilištima.\nDržava neće biti investitor\n- Nije realno da država bude glavni investitor na tržištu nekretnina, već da bude nosilac posla samo u izgradnji stanova za socijalno ugrožene građane – odgovor je ministra Zorane Mihajlović na pitanje hoće li se graditi i stanovi po modelu „Stepe“. - Svesna sam da je prethodnih godina bilo mnogo obećanja da će se graditi jeftini stanovi, a na kraju su umesto obećanih 600 ili 800 evra koštali 1.300 evra. Naš je plan da stvorimo povoljan ambijent za ulaganje u stanogradnju i, koliko god je moguće, zaposlimo domaću operativu.


Sebastijan Kurc: U AMS-u se pod hitno mora nešto promeniti\nVestiAustrijaSavezni kancelar Kurc najavio reformu AMS-a\nAustrijaPosaoŽivot u Beču\nSavezna vlada namerava da izvrši reformu i Servisa tržišta rada (AMS) gde se, po rečima saveznog kancelara, mora nešto hitno promeniti. Time vlada ide korak dalje od već najavljenih promena u vezi sa nadoknadom za nezaposlenost i kresanja budžeta AMS-a za subvencije i poticaje.\nSavezna vlada nema nameru da u okviru svoje politike tržišta rada ostane samo na reformi u vezi sa nadoknadom za nezaposlenost i smanjenjem budžeta AMS-a za subvencije i poticaje, već najavljuje i reformu čitavog servisa tržišta rada.\n„U AMS-u se pod hitno mora nešto promeniti. Njemu je potrebna reforma“, izjavio je savezni kancelar Sebastijan Kuts (Sebastian Kurz – ÖVP) u subotu u intervjuu za prvi program austrijskog radija.\nIntegraciona godina, stipendije za stručnu radnu snagu ili Akcija 2000 za starije nezaposlene su neki od programa koje Vlada želi da obustavi ili im smanji sredstva.\nInterni izveštaj AMS o migrantima\nAMS (Servis tržišta rada) nije dorastao izazovima koje migracija nosi sa sobom, izjavio je Kurz u vezi sa nedavno objavljenim internim revizionim izveštajem AMS-a u kojem se ukazuje na značajne probleme u zbrinjavanju nezaposlenih stranaca.\nU tom izveštaju se sugeriše da je AMS delimično i preopterećen u radu sa strancima ili Austrijancima sa migracionim korenima. Od svih onih koji traže posao 42% su stranci ili imaju korene izvan Austrije. U Beču taj udeo iznosi 61%, a u nekim filijalama AMS-a čak i 70%.\nNajveća prepreke na putu integracije su nedovoljno znanje nemačkog jezika, ali i verski i kulturni razlozi, konstatuje se u ovom izveštaju na nekih pedesetak stranica. Ako govorimo u procentima, 90% svih migranata, registrovanih kod AMS-a, pripadaju prvoj generaciji, što znači da su i sami svojevremeno došli u Austriju. Najveću grupu čine Turci.\n„Padaju u oči razlike po nacionalnoj pripadnosti“\nRukovodeći kadrovi AMS-a, koji su anketirani za potrebe izveštaja, izneli su zapažanje da „padaju u oči razlike po nacionalnoj pripadnosti“. Masovnih problema ima, kako se konstatuje u izveštaju, u radu sa Čečenima koji su skloni pribegavanju nasilju. Savetnicima i rukovodećim ljudima se preti, a među zaposlenima u AMS-u vlada delimično i strah tako da se oni u određenim slučajevima ustručavaju da strankama daju predloge za kurseve i moguća radna mesta kako ih ne bi naljutili. Upućivanje Čečena, Siriijaca i Avganistanaca na poslove u socijalnoj oblasti i u gastronomiji je teško zato što oni odbijaju pomisao da rade u uslužnim delatnostima, kažu autori izveštaja.\nAko određene grupe odbijaju da rade iz religioznih razloga, ili zato što primaju izdašnu pomoć od države kao i ako naginju nasilništvu, „onda je to znak za uzbunu“. To takođe pokazuje da mnoge mere AMS-a ne odgovaraju potrebama. Zato će se pročešljati svi programi kako bi se videlo koji kursevi i koja preškolovavanja imaju uopšte smisla kako bi se novac poreskih obaveznika iskoristio na što je moguće efikasniji način, rekao je Kurz u intervjuu.\nPročitajte još i ovo: Nove mere za nezaposlene osobe u Austriji\nams Austrija pristup radnom tržištu rad servis tržište rada život u beču\nDemonstracije u Beču: “Ne za 12-časovni radni dan”\nPutovanje: Austrija otvorila granice sa 31 državom


100 miliona radnika čeka prekvalifikacija - Bonitet\nPringles posle 20 godina menja “gospodina P” i oblik kultne limenke\nJohnson & Johnson plaća državi Njujork 230 miliona dolara\nPromene koje je pandemija koronavirusa donela na globalnom tržištu rada značiće i da će stotinak miliona ljudi u zapadnim državama morati da se prekvalifikuje.\nKako piše Reuters, koronavirus preoblikuje evropsko tržište rada i motiviše deo radnika na promenu zanimanja jer je upitno hoće li za njima u bliskoj budućnosti biti potrebe.\nEvropski model slanja radnika na prisilno odsustvo dok traje zatvaranje privrednih aktivnosti radi suzbijanja širenja zaraze rezultirao je manjim rastom nezaposlenosti nego u SAD. Međutim, dobar deo radnika pribojava se šta će biti nakon ponovnog otvaranja ekonomije.\nProcene konsultantske kompanije McKinsey govore da će u razvijenim ekonomijama oko 100 miliona radnika morati da promeni zanimanje u narednih 10 godina. To je 25 odsto više radnika od procena objavljenih pre izbijanja pandemije bolesti kovid 19.\nIzazov predstavlja i veća automatizacija te korišćenje interneta u radu što znači da će radnici morati da unaprede svoje postojeće informatičke veštine brzinom koja u prošlosti još nije zabeležena, prenosi Poslovni dnevnik.\n“Potreba za prekvalifikacijom će rasti jer pandemija ubrzava potrebu kompanija na prilagođavanjem”, pojašnjava Jan Visner, predsednik tog udruženja. Slabije obrazovani radnici te oni koji rade u sektorima posebno pogođenim pandemijom, poput ugostiteljstva, često nisu preterano zastupljeni među polaznicima prekvalifikacija, naglašava Barbara Gerstenberger, direktorka odeljenja za rad u dablinskoj organizaciji Evrofaund koja se bavi poboljšanjem životnih i radnih uslova u Evropskoj uniji.\n“Dodavanje novih veština i prekvalifikacija je isključivo na njima, a to će voditi do dugoročnih posledica”, smatra Gerstenberger. Ekonomski gledano, mnogo je toga na kocki.\nNaime, države koje će biti u mogućnosti da bolje upravljaju ovom promenom mogle bi zadobiti konkurentnu prednost nad ostalima.\nOsnovan s ciljem generisanja dodatna dva odstotna boda ekonomskog rasta u evrozoni do 2026, jedan od ambicioznih ciljeva fonda jeste i da 120 miliona odraslih Evropljana godišnje pohađa neki oblik celoživotnog obrazovanja.\nPrethodni tekstPrva banka u Srbiji koja nudi stambene kredite strancima\nSledeći tekstCNBC: Morgan Stanley dozvolio pristup bitcoin fondovima


FDA: Većina ljudi koji imaju alergije mogu da prime vakcinu\nTanjug 12. decembra 2020. 19:38\nVAŠINGTON – Američka uprava za hranu i lekove je danas saopštila da će većina građana koji imaju alergije moći da primi vakcinu protiv kovid-19 koju su razvile kompanije Fajzer i Biontek.\nIzuzetak predstavljaju osobe koje su ranije imale snažne alergijske reakcije na vakcine ili na komponente Fajzerove vakcine, prenosi Rojters.\nSvi građani, osim onih koji su ranije imali snažne reakcije na vakcine ili na sastojke ove konkretne vakcine, mogu da se vakcinišu, saopštilo je Piter Marks direktor odeljenja Američke uprave za hranu i lekove koje je izdalo dozvolu za Fajzerovu vakcinu.\nMarks je na konferenciji za novinare rekao da je oko 1,6 odsto populacije imalo snažnu alergijsku reakciju na hranu ili na neki inhalacioni alergen.\nZaista ne bismo voleli da tako veliki broj ljudi ne može da primi vakcinu, istakao je on.\nU Velikoj Britaniji je od početka vakcinacije dvoje ljudi imalo tešku alergijsku reakciju kao neželjeno dejstvo. Britanska Regulatorna agencija za lekove i medicinska sredstva je zbog toga upozorila da svi oni koji su nekada imali tešku alergijsku reakciju na lekove ili hranu ne bi trebalo da prime vakcinu koju su razvile kompanije Fajzer i Biontek.\nAmerička uprava za hranu i lekove je savetovala ljude koji imaju alergije da se konsultuju sa svojim lekarima kako bi bili sigurni da nisu alergični ni na jednu komponentu vakcine.\nRukovodstvo Fajzera je u petak saopštilo da tokom poslednje faze kliničkih ispitivanja, kojom je bilo obuhvaćeno blizu 44.000 dobrovoljaca, nisu zabeleženi slučajevi teških alergijskih reakcija na vakcinu. Ovo se odnosi i na oko 6.000 učesnika ispitivanja sa poznatim alergijama, naveli su iz kompanije.\nSAD objavile plan o novim sankcijama za Severni tok 2\nČavušoglu: Dobra atmosfera u tursko-nemačkim odnosima\nLavrov: Kijev ne poštuje sporazume o Donbasu


Šalja: Provera najprikladnija opcija za rešavanje problema u pravosuđu - Kosovo Online\n22. Oktobar 2021. • 10:58\nZamenica ministra pravde Nita Šalja rekla je da to ministarstvo deli mišljenje sa Izveštajem Evropske komisije u kome se navodi da je puna i ponovna evaluacija svih tužilaca i sudija preko potrebna, prenosi Reporteri.\nPrema njenim rečima, Ministarstvo pravde nije predvidelo da će proces provere biti jednokratan, zbog čega je u Izveštaju izražena zabrinutost.\n"U izveštaju se navodi da postoji ozbiljna zabrinutost oko jednokratne provere, i mi delimo isto mišljenje. Ono što se preporučuje u koncept papiru koji je Vlada usvojila jeste da se nastavi proces provere imovine, integriteta i rada svih sudija i tužilaca, a zatim da se uspostave trajni mehanizmi koji će takvu proveru izvršiti na vreme, u narednim, narednim godinama da kažem", izjavila je Šalja.\nŠalja je dodala da je Izveštaj o napretku identifikovao tekuće probleme sa kojima se suočava pravosudni sistem na Kosovu.\n"Izveštaj je jasno pokazao situaciju na Kosovu. Ako posmatramo Izveštaj o napretku u smislu pravosuđa, on pokazuje kontinuirane probleme, probleme koji su identifikovani prethodnih godina. Pravosuđe je u vrlo ranoj fazi razvoja, ka funkcionalnom pravosuđu, s druge strane pokazuje da je sprovođenje pravde sporo, pod uticajem politike je i neefikasno. Praktično, mi se u potpunosti slažemo sa ovim nalazima", rekla je Šalja.\nPrema njenim rečima, provera je najprikladniji oblik da se odgovori na realnost sa kojom se suočava sudski i tužilački proces u zemlji, i kako je rekla, da nema puno vremena za gubljenje, jer su reforme pravosuđa preko potrebne.\nMinistarstvo pravde Pravosuđe Kosovo Evropska komisija\nMinistarstvo pravde pozvalo građane da dostave dokaze o ratnim zločinima\nKosovsko Ministarstvo pravde apelovalo je na sve pojedince i organizacije koji imaju dokaze o počinjenim ratnim zločinima na Kosovu da se jave ovom ministarstvu, prenosi Ekonomija onlajn.\nMinistarstvo pravde: Devojka iz Uroševca umrla 24 sata pre nego što je dovedena u bolnicu


Pop up sa prelivom 1 | MaxShop\nPočetna Kupatilo i vodovod Sifoni Pop up sa prelivom 1\nOvaj model poklopca za sifon je namenjen za umivaonike ili sudopere sa prelivom. Veoma je koristan, kada zaboravite da zatvorite slavinu i voda nekontrolisano teče. Zahvaljujući ovom sistemu i umivaoniku sa prelivom, voda će moći da napusti korito kroz odliv, čak iako je zatvoren otvor.\nUšteda: 333.20 RSD\nOvaj model poklopca za sifon je namenjen za umivaonike ili sudopere sa prelivom.\nVeoma je koristan, kada zaboravite da zatvorite slavinu i voda nekontrolisano teče.\nZahvaljujući ovom sistemu i umivaoniku sa prelivom, voda će moći da napusti korito kroz odliv, čak iako je zatvoren otvor.\nSifon flexibilni dvodelni sa prelivom i priključkom za sudomašinu\nSifon flexibilni jednodelni sa prelivnikom i priključkom\nSifon flexibilni jednodelni Exclusive crni


Fiskalni savet Srbije predložio moguće formule za uskladjivanje penzija\nBeta 6. februara 2019. 16:30\nFiskalni savet Srbije saopštio je danas da je 2019. godina „pravo, ali i poslednje vreme“ da se usvoji formula za uskladjivanje penzija.\nProšle godine izmenjen je Zakon o penzijskom i invalidskom osiguranju kojim je ukinuto uskladjivanje penzija s rastom inflacije i bruto domaćeg proizvoda (BDP) i prepušteno Vladi Srbije da, zavisno od rasta BDP, odredjuje visinu penzija.\n„Fiskalni savet je, na osnovu medjunarodnih i domaćih iskustava, predložio pet mogućih formula za uskladjivanje penzija koje bi bile ekonomski održive i izdašnije od dosadašnje formule“, navedeno je u saopštenju.\nDodaje se da je prvi predlog da se penzije uskladjuju s inflacijom i delom rasta BDP-a preko dva odsto, a drugi da se 50 odsto penzije uskladjuje sa inflacijom, a 50 odsto sa rastom BDP-a.\nTreći predlog je da se 50 odsto penzija uskladjuje sa inflacijom, a 50 odsto sa rastom prosečnih zarada, četvrti je da se 40 odsto penzije uskladjuje sa inflacijom i 60 odsto sa rastom prosečnih zarada i peti da se 30 odsto penzije uskladjuje sa sa inflacijom, a 70 odsto sa rastom ukupne mase zarada.\nNajveći broj zemalja u EU uskladjuje penzije na osnovu neke kombinacije rasta cena i rasta zarada.\nCilj analize je, kako je navedeno, da se podstakne društvena diskusija kako bi nova formula bila rezultat „inkluzivnog procesa i uživala podršku što šireg kruga relevantnih društvenih aktera“.\nDodaje se da se „upravo društveno razumevanje i podrška pokazuju ključnim za održivost javnih penzijskih sistema medjugeneracijske solidarnosti“.\n„Preduslov za usvajanje nove formule za uskladjivanje penzija je istrajavanje na uspešnom sprovodjenju mera penzijske reforme iz 2014. i da se zbog populističkih zahtava ne menja Zakon o penzijskom i invalidskom osiguranju kako bi se ukinuli ili ublažili penali za prevremeno penzionisanje jer u tom slučaju predložena formula za indeksaciju ne bi bila ekonomski održiva“, naveo je Fiskalni savet.\nOcenjeno je da bi se usvajanjem nove formule za uskladjivanje penzija u Srbiji postiglo da se „teško ostvarena finansijska konsolidacija penzijskog sistema pretoči u dugoročno sistemsko rešenje“.


Novi Sad: Vraćeno 275 nekretnina | Novosti.rs\nNovi Sad: Vraćeno 275 nekretnina\n03. 10. 2015. u 15:01\nNovi Sad drugi grad u Srbiji po broju rešenih zahteva za povraćaj oduzete imovine. Bivši vlasnici restitucijom dobili 16 zgrada, 235 lokala, 24 stana...\nBIVŠIM vlasnicima, ili njihovim naslednicima, u Novom Sadu je do kraja septembra vraćeno 275 nekretnina oduzetih posle Drugog svetskog rata, pokazuju najnoviji podaci Agencije za restituciju.\nZEMLJA I ŠUME PORED zgrada, lokala i stanova, doneto je i više rešenja o vraćanju građevinskog, poljoprivrednog i šumskog zemljišta. Bivšim vlasnicima iz Novog Sada je tako vraćeno nešto više od 25.000 kvadratnih metara građevinskog zemljišta, oko 9.000 kvadrata šuma i 4.000 kvadrata oranica.\n- One, istina, neće značiti i nove rokove za podnošenje novih, ali bi trebalo da omoguće pridruživanje postojećim zahtevima - veli Lukić. - Time bi se izbegle česte situacije da budu vraćeni samo delovi stanova ili lokala, jer ostali naslednici nisu na vreme podneli svoje zahteve.


Kusturica: Ne želim rusko državljanstvo Prolog\nKusturica: Ne želim rusko državljanstvo\nPoznati režiser Emir Kusturica demantovao je pisanje ruskih medija da namerava da zatraži rusko državljanstvo poput poznatog francuskog glumca Žerara Depardjea.\n"Nije mi palo na pamet da razmišljam o traženju bilo čijeg državljanstva, pa tako ni ruskog. Neću valjda da menjam državljanstvo zato što me naljutio neki činovnik ili političar. Rusiju zaista volim, ali ja imam srpski pasoš i državljanstvo i to mi je dovoljno", rekao je Kusturica.\nOn je naveo za "Večernje novosti" da ne namerava da se odriče srpskog državljanstva i traži rusko.\n"Neću tražiti rusko državljanstvo, ali ću biti često u Rusiji, čak češće nego Depardje", rekao je Kusturica u Kalinjingradu, gde je sa svojim orkestrom "Zabranjeno pušenje" u subotu održao koncert.\nJedan broj ruskih novinara počeo je da spekuliše o mogućnosti da se slavni reditelj preseli u Rusiju posle informacija u vezi sa navodnim propustima u trošenju novca na Mokroj Gori.\n"Do neprijatnog za mene slučaja došlo je zato što je došao novi talas političara u Srbiji. To čak nije krivica revizorske komisije, jer su oni uradili svoj posao i našli malu grešku. Problem je u čoveku koji je poslao revizora. Mnogo je kompanija radilo u parku, ali su samo meni poslali revizora", rekao je Kusturica.\nOn je objasnio da su u parku prirode "Mokra Gora" hteli da traže nikl i unište životnu srdinu, a da on to nije dozvoljavao.\nPovodom predloga ruskog režisera Alekseja Balabanova da zajedno rade na filmu o mladosti Josifa Džugašvilija - Staljina, Kusturica je rekao da je ideja zanimljiva, ali da tek treba da vidi hoće li učestvovati u njenoj realizaciji.\n"To je drama, to je zanimljivo, ali meni je teško da uđem u oštre političke nijanse tog projekta. Ja sve svoje filmove pravim sa ljubavlju, a na Staljina ja taj princip ne mogu da primjenim", rekao je Kusturica.


09/02/2022 09/02/2022 oruzjeonline\t0 Komentara\tArtiljerija, top, vojska republike Srbije, vojska Srbije\t1 min\nU kasarni „Mija Stanimirović“ u Nišu i na privremenom poligonu „Rujnička kosa“ u toku je redovna obuka profesionalnog sastava Mešovite artiljerijske brigade na top-haubicama 152 mm M-84 „nora“.\nObuka u jedinici se izvodi tokom cele godine, radi očuvanja i unapređenja osposobljenosti za efikasnu borbenu upotrebu ovog artiljerijskog sistema, a u ovoj fazi pripadnici jedinice se praktično obučavaju za izvršavanje kolektivnih zadataka.\nPosebna pažnja se poklanja uvežbavanju radnji i postupaka prilikom posedanja vatrenog položaja, pravovremenog otkrivanja i uočavanja ciljeva, proračuna i pravilnog zauzimanja elemenata za izvršenje gađanja, kao i radu posluga nakon izdavanja komande za gađanje.\nOvaj period obučavanja se završava pokretnim logorovanjem, kada će se na više lokacija proveriti obučenost za obavljanje širokog spektra zadataka jedinice i biti izvedena taktička vežba sa bojevim gađanjem.\nTop-haubica 152 mm M-84 „nora“ je namenjena za vatrenu podršku jedinicama Kopnene vojske u izvođenju borbenih operacija, ostvarivanjem snažne, brze i precizne vatre po ciljevima na velikim daljinama.\nHumana akcija pripadnika VS\n14/03/2022 14/03/2022 oruzjeonline\t0


Pametni Grad - sistem rešenja za bolju energetsku efikasnost - Elektrovat\nSistem – Pametni Grad\nHome » Portfolio » Sistem – Pametni Grad\nSistem – Pametni GradLuka B.2021-10-04T10:44:38+00:00\nSistem “Pametni Grad”\nElektrovat DOO, u saradnji sa Makedonskim Telekomom AD – Skoplje, izvršio je radove izgradnje sistema “Pametnog Grada” koji se sastoji iz ugradnje “Smart meteo” rešenja, kao i ugradnje energetski efikasnog led uličnog osvetljenja i sistema koji omogućava kontrolu i prikupljanje podataka od gore navedenih sistema.\nProjekat sistema “Pametnog Grada” je izveden u sledećim opštinama Češinovo-Obleševo, Makedonska-Kamenica i Vasilevo.\nNakon ugradnje novih svetiljki, Makedonski Telekom AD – Skoplje i Elektrovat DOO izvršili su proračun nove referentne snage i potrošnje prema međunarodnom standardu za merenje i verifikaciju ušteda IPMVP, opcija A i u skladu sa referentnim zahtevima iz dokumentacije za nabavku.\nUkupna instalirana snaga nakon primene nove opreme nova je referentna snaga.\nSistem ulične rasvete radi 4.252 sata godišnje, odnosno u proseku 11,65 sati dnevno.\nZa pomenute proračune izvršena su tipična merenja električne snage pojedinačnih svetiljki i izvršeno je merenje nivoa osvetljenosti kao potvrda traženih specifikacija na 4 pojedinačne lokacije u svim opštinama za svaku vrstu ugrađenih svetiljki iz dokumentacije o nabavci.\nMerenja su izvršena od strane tehničko kvalifikovanog osoblje iz pravnog lica „Tehnička bezbednost – BMV“ u prisustvu predstavnika opštine i ESCO.\nOva standardna merenja su imala za cilj da potvrde električnu snagu ugrađenih svetiljki prema ponudi i zahtevima iz dokumentacije za nabavku, a samim tim i da potvrde obračun ostvarene uštede.\nProjekat je urađen prema najvišim ESCO (Energi Saving Company) standardima i dolazi sa garancijom od 5,5 do 6 godina na povrat ulaganja kroz uštede.\nZa primer, u opštini Makedonska-Kamenica imamo sledeće uštede:\nGarantovana ušteda novog rekonstruisanog sistema javnog osvetljenja, biće postignuta u angažovanoj snazi od 141,80 kW ili uštedi od 83,32% a u godišnjoj potrošnji električne energije postići će se ušteda energije od 661.838,00 kWh / godišnje ili 87,10%.\nUkupne godišnje referentne uštede koje će se postići rekonstrukcijom sistema javnog osvetljenja su 4.886.711,06 denara (79,310.25 Eur) godišnje sa uračunatim PDV-om od 18%, odnosno 4.141.280,56 denara (67,212.09 Eur) godišnje bez PDV-a od 18% ili 88,37%.


Vlade ZDK i FBiH formiraju fond za pomoć ''Krivajinim'' radnicima, osigurano 300.000 maraka - Avaz\nFoto: S današnjeg sastanka\nSredstva će isplaćivati posredstvom Centra za socijalni rad\nRadnici su duže od dvije godine bez posla, a većina je već prestala primati novčanu naknadu Službe za zapošljavanje Zeničko-dobojskog kantona.\nU Zavidovićima je organiziran sastanak predstavnika radnika preduzeća „Krivaja“ s delegacijom Vlade ZDK s premijerom Miralemom Galijaševićem na čelu. Sastanku u Zavidovićima su prisustvovali i ministri pravosuđa i uprave te Ministarstva rada, socijalne politike, raseljenih osoba i izbjeglica Mirnes Bašić i Nurđehan Šahinović, kao i savjetnik federalnog premijera Hasan Ganibegović.\nZaključak sastanka je da će Vlada Zeničko-dobojskog kantona i Vlada Federacije BiH formirati poseban fond za socijalnu pomoć za 560 bivših radnika privrednog društva „Krivaja“ Zavidovići, dok se čeka ishod sudskog postupka po tužbi za raskid privatizacijskog ugovora između IP „Krivaja“ i Ortačke grupe.\n- Vlada ZDK osigurala je 100.000 maraka, a Vlada FBiH 200.000 KM, koje ćemo staviti na raspolaganje Općini Zavidovići, odnosno Centru za socijalni rad. Vjerujem da ćemo na ovaj način pomoći radnicima da prevaziđu materijalne probleme do konačnog rješenja - rekao je premijer Galijašević.\nSastanak je održan uoči ročišta na Općinskom sudu u Zenici po tužbi Razvojne banke FBiH protiv privrednog društva „Krivaje Mobel“ za ništavnost ugovora o preuzimanju i reprogramu kreditnih obaveza, na osnovu kojeg je Ortačka grupa stekla pravo vlasništva nad imovinom „Krivaje“.\nRadnici su iznijeli niz primjedbi na rad pravosuđa, posebno Općinskog suda u Zenici, ali su im članovi Vlade ZDK objasnili da nemaju ingerencije utjecati na rad Suda.\nKrivaja Zeničko-dobojski kanton Vlada ZDK Miralem Galijašević Hasan Ganibegović\nTražili mu 17.000 KM za posao, tetak sve mogao srediti\nRadnici "Krivaje" blokirali gradske saobraćajnice u Zavidovićima


Sprečiti ulivanje otpadne vode u jezera Palić i Ludaš\nNeophodna je izgradnja kanalizacione mreže i njeno povezivanje na prečistač da bi se sprečilo dalje ulivanje otpadnih voda u Palićko i Ludaško jezero, izjavio je danas član radne grupe za sanaciju, hidrolog Mišel Roman (Michell Rohmann).\nRoman je rekao novinarima da naselje Palić ima 7.500 stanovnika, a svega 40 odsto naselja ima kanalizacionu mrežu koja, medjutim nije priključena na prečistač otpadnih voda, već se direktno uliva u jezero.\n"Ova kanalizaciona mreža samo sakuplja otpadnu vodu i bez bilo kakvog tretmana ta voda se uliva u kanal i direktno u jezero Ludaš", rekao je Roman.\nPrema njegovim rečima, neophodno je sprečiti dalje zagadjenja jezera i zbog toga je važno da se gradjani Palića izjasne da li žele da se izgradi kanalizaciona mreža, da bi se potom nastavila sanacija samog jezera.\n"Treba postaviti zeleni zaštitni pojasa oko ovih jezera da bi se zaštitila od negativnog uticaja poljoprivrede, da bi se povećala efikasnost rada gradskog prečistača i biomanipulacije koja je prošle godine pokazala da više od 90 odsto ribljeg fonda u jezeru Palić čini srebrni karaš, takozvana babuška, koja se masovno razmnožava i štetna je, jer ne dozvoljava razvijanje planktona neophodnog jezeru", kazao je Roman.\nOd je dodao da je kvalitet vode u jezeru Palić sada mnogo bolji nego pre tri ili četiri godine.\nGradjani Palića do kraja januara treba da se izjasne da li su zainteresovani za priključenje na buduću kanalizacionu mrežu, koja bi trebalo da bude izgradjena do sredine ove godine.\nObrasce za izjašnjavanje o tome gradjani mogu preuzeti na zvaničnom sajtu Grada Subotice (subotica.rs) ili na sajtu Vodovoda i kanalizacije (vodovodsu.rs).\nCena priključka na vodovodnu mrežu je 27.021 dinar sa PDV, a kod avansnog plaćanja odobrava se popust od 20 odsto i iznos je moguće platiti na 24 rate.\nKanalizaciona mreža se gradi u okviru programa sanacije Palićkog i Ludaškog jezera i zaštite biodiverziteta. Cena projekta je 6,5 miliona evra, a finansira ga nemačka razvojna banka KfW.


CEFL Online: Na Adi za titulu, u Sloveniji za domaći teren\nNa Adi za titulu, u Sloveniji za domaći teren\nOvog vikenda spušta se zavesa na ligaški deo CEFL sezone i to velikim mečevima: beogradski Vukovi i Vojvode će igrati istvoremeno i za titulu u domaćoj Superligi, a Silverhouksi i budimpeštanski Vukovi za drugo mesto i prednost domaćeg terena u plej-ofu.\nDuel na Adi održaće se u subotu 19. juna od 16 časova na terenu sa veštačkom podlogom iza restorana "Jezero".\nMeč dva srpska predstavnika u CEFL-u, koji su se i prošle sezone na istom mestu borili za superligašku titulu, biće novi spektakl na Adi a ulaz će biti slobodan za sve ljubitelje ovog sporta.\nIako su u CEFL-u bili ispod svih očekivanja, jedini superligaški poraz ove sezone Vojvode su na terenu doživele upravo na Adi. Svom učinku su potom dodale još jedan i to zbog administrativne greške zbog kojih je njihova pobeda nad Somborom poništena. Sa bezgrešnim učinkom u 2010. Vukovi važe za favorite, a protiv branioca trofeja Novosađani stižu željni da postanu prvi tim u istoriji koji je trofejni "čopor sa Ade" pobedio na njegovom terenu.\nTaj zadatak neće biti ni malo lak, zbog dominacije Vukova i na domaćoj, ali i na međunarodnoj sceni na kojoj takođe brane trofej. I u Centralno-evropskoj ligi američkog fudbala domaćin predstojećeg finala vodi na tabeli.\nPosetioci na Adi moći će da u subotu od 16 časova uživaju u čarima vrhunskog američkog fudbala na ovim prostorima, biće tu i čirlidersica "Tea dens tima", a za sve gledaoce spremni su i slatki pokloni mlekare Valletta.\nUlaz je, podsećamo, besplatan.\nSa druge strane, ništa manje zanimljiv duel čeka nas u Sloveniji. Silverhouksi zaostaju pobedu za budimpeštanski Vukovima, koji su u prvom međusobnom meču ovih rivala u 2010. slavili posle prave drame sa 17:13.\nU ovom susretu odlučivaće se ko će zauzeti drugu poziciju na tabeli i tako biti domaćin u polu-finalu, u kome će se upravo sastati timovi iz Ljubljane i Budimpešte.\nMađarski predstavnik u CEFL-u imao je daleko više vremena da se pripremi za ovaj duel jer je otkazan dolazak Vojvoda u Budimpeštu, dok je to, proteklog vikenda, tim aktuelnih šampiona slavio u Ljubljani i tako Silverhoukse poslao na mesto broj tri. U slovenačkoj ekipi nadaju se da će uspeti da savladaju narednog rivala sa pet ili više poena razlike ne bi li ga ponovo ugostili u polufinalu regionalnog nadmetanja.\nPodsetimo, drugi polufinalni par čine Vukovi i novi šampion Turske, Istanbul Kavalirs, koji su prebrodili "vajld kard" kvalifikacije.


Ministarstvo prosvjete i kulture Republike Srpske saopštilo je da su iz Agencije za razvoj visokog obrazovanja i osiguranje kvaliteta BiH iznesene brojne neosnovane optužbe na račun Agencije za akreditaciju visokoškolskih ustanova Srpske, poput navodne obmane javnosti, nepriznavanja, neprimjene i nesprovođenja Okvirnog zakona o visokom obrazovanju u BiH.\nIz resornog ministarstva je saopšteno da se u tim optužbama poziva na "zaustavljanje djelovanja u pogledu osiguranja kvaliteta u visokom obrazovanju Agencije za akreditaciju visokoškolskih ustanova i Ministarstva prosvjete Srpske", što je neustavan i nezakonit čin.\nIz Ministarstva su demantovali navode iz saopštenja objavljenog na internet stranici Agencije za razvoj visokog obrazovanja i osiguranje kvaliteta BiH, u kome se iznose neistinite tvrdnje u vezi sa aktivnostima resornog ministarstva i Agencije za akreditaciju visokoškolskih ustanova Srpske, te istakli da u svom radu u potpunosti poštuju i primjenjuju sve važeće propise u oblasti visokog obrazovanja, uključujući Okvirni zakon o visokom obrazovanju u BiH.\nU saopštenju se navodi da je odredbama Pravilnika o unutrašnjoj organizaciji Agencije za razvoj visokog obrazovanja i obezbjeđivanje kvaliteta BiH propisano da, u slučaju službenog odsustva ili druge spriječenosti direktora da obavlja svoju dužnost, direktora zamjenjuje jedan od njegovih zamjenika, "i da akte iz nadležnosti Agencije potpisuje direktor, odnosno zamjenici direktora u njegovom odsustvu, po ovlaštenju direktora".\n"U vrijeme objavljivanja nezakonitog saopštenja, direktor ove agencije bio je na bolovanju, te u skladu sa odredbom Pravilnika nije imao ovlašćenje da izdaje naloge, uključujući i nalog za objavljivanje spornog saopštenja na internet stranici Agencije", naveli su iz Ministarstva.\nIz ove institucije su podsjetili da je zamjenik direktora Agencije za razvoj visokog obrazovanja i osiguranje kvaliteta BiH iz reda srpskog naroda Slobodan Stanić odmah po objavljivanju nezakonitog saopštenja objavio na internet stranici Agenije da se u potpunosti ograđuje od toga, iz čega je jasno da je direktor Enver Halilović u spornom saopštenju iznio lični stav.\n"Taj stav ne predstavlja i stav institucije i on je to učinio nezakonito, suprotno propisima o radu Agencije, prekoračivši granice svojih ovlašćenja", navodi se u saopštenju.\nIz Ministarstva prosvjete i kulture Republike Srpske podsjećaju da su nadležnosti Agencije za razvoj visokog obrazovanja i osiguranje kvaliteta BiH u oblasti akreditacije ograničene i svedene na imenovanje komisija stručnjaka na prijedlog nadležnih obrazovnih vlasti, davanje preporuke nadležnim obrazovnim vlastima i vođenje registra akreditovanih visokoškolskih ustanova u BiH.\n"Sve ostale aktivnosti u postupku akreditacije su isključiva nadležnost nadležnih obrazovnih vlasti", navodi se u saopštenju Ministarstva.\nU tom dokumentu se dodaje da Agencija za razvoj visokog obrazovanja i osiguranje kvaliteta BiH nije ENIC/NARIC centar BiH i nema nadležnosti u oblasti informisanja i priznavanja u oblasti visokog obrazovanja.\n"U tom smislu činjenica da li je neka akreditovana visokoškolska ustanova upisana u registar ne može biti uslov za priznavanje diploma te ustanove van BiH", dodaje se u saopštenju.\nIz Ministarstva su upozorili da uprkos jasno propisanim nadležnostima direktor Agencije za razvoj visokog obrazovanja i osiguranje kvaliteta BiH uslovljava nastavak procesa akreditacije usvajanjem akata koji su u suprotnosti sa Ustavom BiH i zakonima o visokom obrazovanju, pokušavajući da nadležnosti u oblasti akreditacije prenese sa nivoa entiteta/kantona i distrikta Brčko na nivo BiH.\n"Na taj način, s jedne strane, nastoji se da ovoj agenciji dodijeli nova i šira ovlašćenja, a s druge, ne izvršava ovlašćenja koja su mu povjerena Okvirnim zakonom", ocijenili su iz Ministarstva i naveli da će u skladu sa zaključcima Vlade Srpske, koji se odnose na nezakonito djelovanje direktora Agencije za razvoj visokog obrazovanja i osiguranje kvaliteta BiH, preduzeti sve zakonom i drugim propisima predviđene mjere kako bi bila spriječena dalja zloupotreba položaja od direktora Agencije Envera Halilovića.\nministarstvo prosvjete visoko obrazovanje akreditacija\nApostrof: Visoko obrazovanje – ko vuče akademske konce iz sjene?\nATV VIDEO/APOSTROF: Bolje visoko obrazovanje za bolju Srpsku!


Stvaranje društveno-ekonomskog Berlinskog zida oko Zapadnog Balkana | EurActiv Serbia\nDušan Reljić iz Nemačkog instituta za međunarodna i bezbednosna pitanja rekao je 27. maja da će narednih sedam godina svaki žitelj Zapadnog Balkana od EU kao razvojnu pomoć dobiti oko 500 evra dok će Hrvatska, kao članica Unije, dobiti 5.200 evra po stanovniku.\n"Sve će biti više udaljavanja, jer same zemlje Zapadnog Balkana ne mogu da akumuliraju dovoljno novca ni da privuku dovoljno novca iz inostranstva, da bi ostvarile prosečne godišnje priraštaje od 6, 7% društvenog proizvoda, koliko bi bilo neophodno da za 30 godina dostignu prosek EU", rekao je Reljić u onlajn diskusiji.\nOn je na panelu pod nazivom "Koliko košta (ne)biti članica Unije?" naveo da sva ispitivanja pokazuju da "podrška demokratiji u zemljama Zapadnog Balkana opada, a raste podrška autoritarnim političkim sistemima".\nReljić je takođe rekao da ljudi u regionu primećuju da njihov život nije postao bolji i da sada ne može da se kaže da će deca živeti bolje od roditelja.\nDa bi se tome stalo na put, kako je rekao, treba imati državnu investicionu politiku koja mora da obezbedi i privrednim subjektima veće mogućnosti i da spreči dalje raslojavanje društva.\nMojmir Mrak sa Ekonomskog fakulteta Univerziteta u Ljubljani rekao je da uključivanje Zapadnog Balkana u EU sa stanovišta budžeta nije velika stvar i da problem uključivanja regiona u EU nije finansijske prirode, već da je reč o drugim problemima.\n"Uključivanje Zapadnog Balkana u EU ne remeti budžet Unije jer nije u pitanju veliko tržište", rekao je Mrak na panelu.\nČlan Pregovaračkog tima za vođenje pregovora o pristupanju Srbije EU Nebojša Lazarević je izrazio mišljenje da 2025. godina, koja formalno figurira kao ciljana godina članstva za Srbiju, nije realna, kao i da je dobra ciljana godina 2028.\nOn je kao očigledne troškove nečlanstva u EU naveo "ljudske troškove", jer se beleži veliko iseljavanje najproduktivnijeg dela stanovništva.\nKao odgovor koliko košta biti nečlanica EU, Lazarević je naveo da bi bila očigledna korist od članstva u finansijskom smislu, ali je istakao i da bi struktura te potrošnje bila drugačija.\n"Najveći deo novca išao bi kroz direktna plaćanja u poljoprivredu, infrastrukturu, dok se taj novac danas pre svega koristi kroz tehničku pomoć za reforme, a to u finansijskom smislu znači da sada najveći deo tog novca potroše međunarodne konsultantske kuće koje pružaju takve usluge", rekao je on.\nLazarević je rekao i da se trošenje sredstava iz fondova EU pokazalo kao problem u svim zemljama Centralne i Istočne Evrope. "Međutim, zemlje su posle nekog vremena počele da uče, i sada imamo primer Poljske koja troši više od 100% fondova, tj. povlači iz fondova koje druge zemlje ne potroše".\nOn se složio sa Reljićevom konstatacijom o nastanku "društveno-ekonomskog 'Berlinskog zida" i ocenio da EU uzima ono sto je najvrednije, dok postoji realna opasnost da Zapadni Balkan, ako ne uđe u Uniju za narednih 10 godina, "postane starački dom Evrope, a da sve što je vredno ode na Zapad".\n"Troškovi (ne)pristupanja su i ljudski. Veliki deo mladih razmišlja o odlasku, a kada budemo članica, to će biti još lakše. Da li će se nastaviti, zavisi od nas - da li ćemo životariti na EU pomoći ili članstvo iskoristiti kao podstrek za razvoj", rekao je Lazarević.\nLazarević je rekao i da je neophodno da se javna uprava dovede na nivo da može da planira i iskoristi sve mogućnosti koje se otvaraju članstvom u EU.\nEvropska integracija je odlično sredstvo da se izvrši celokupna društvena, politička i ekonomska transformacija zemlje, zaključio je Lazarević.\nVebinar je održan u organizaciji Centra za evropske politike i Delegacije EU u Srbiji.


Hronika Autor:Ratko Femić03. mar. 202111:18 > 12:29\nSlobodan Milutinović Snajper, vođa navijača Vojvodine, uhapšen je jutros na Jahorini, saznaje Nova.rs. Milutinović je uhapšen u hotelu Vučko na Jahorini rano jutros. Istovremeno, u Novom Sadu je, kako nezvanično saznajemo, uhapšen i njegov rođeni brat.\nMilutinović je dobro je poznat policiji i presudom Osnovnog suda u Novom Sadu, zbog nasilja mu je zabranjen pristup stadionu „Karađorđe“ kad FK Vojvodina igra utakmice.\nFotografija s lica mesta: Ovako je uhapšen Snajper\nTrenutak kad hapse reketaša fudbalera VIDEO\nPodsetimo, Nikola Ćulum (22), brutalno je pretučen 1. februara ove godine u klupskim prostorijama stadiona fudbalskog kluba Vojvodina u Novom Sadu. Krivičnu prijavu protiv NN počinioca, Nikola je podneo dan kasnije, kada je i saslušan u prisustvu zamenika osnovnog javnog tužioca u Novom Sadu. Iza napada, kako Nova.rs saznaje, stoje „navijači“ FK Vojvodine, koje kontroliše „čuveni“, Slobodan Milutinović Snajper, koga su nekoliko puta pokušali da ubiju, i koji je dobro poznat pravosudnim organima, a nalazi se i u upravi FK Vojvodine.\n“U prostoriji gde su se nalazili i gde je izvršeno krivično delo bilo je ugašeno svetlo, te se ne zna ko je tačno, koliko udaraca naneo oštećenom i čime, ali su ga naizmenično udarali u kontinuitetu, otprilike sat vremena. Skinuli su mu farmerice i donji deo veša, pa su ga tako nagog, udarali drvenim letvama. Oštećeni je padao i ustajao, kako ustane, tako su ga opet udarali da padne. Tokom tuče su mu govorili da je cinkara, da namešta svoje navijače. Oštećeni je nekoliko puta gubio svest”, stoji u zapisniku.\n“Nakon što je uspeo da pobegne od izvršilaca, oštećeni se javio KBC Novi Sad, gde su mu konstatovane teške telesne povrede u vidu polomljene leve jagodične kosti i levog dela gornje vilice”, navodi se u zapisniku i konstatuje da se osumnjičeni terete za krivična dela nasilničko ponašanje i teška telesna povreda.\nSnajper, Foto: Starsportphoto\n“Osumnjičeni su Uroš Vujović (21), sin fudbalskog sudije Maja Vujovića, koga su mediji dovodili u vezu sa nekim od fudbalskih afera, Nemanja Toprek (23), i Aleksandar Šodić (31), vođe navijača Vojvodine, i saradnici ‘čuvenog’ Slobodana Milutinovića Snajpera, a zanimljivo, sva trojica su u bekstvu, i policija ih već 20 dana traži. Pored njih, osumnjičeni su i Boris Godinski (31) i Jovan Senderak (20)”, kaže naš izvor iz policije.\n“Tužilaštvo je, postupajući po zaprimljenoj krivičnoj prijavi, ispitalo određene svedoke, nakon čega je, po predlogu tužilaštva, Osnovni sud u Novom Sadu odredio pritvor određenom broju lica, dok određeni broj lica nije dostupan na poznatim adresama, zbog čega postoji sumnja da se nalaze u bekstvu”, navode iz Osnovnog javnog tužilaštva u Novom Sadu.\nMilutinović je inače poznat kao bivši telohranitelj nekadašnjeg predsednika FK Vojvodina Bate Kankana, a našao se i na čelu navijača Vojvodine, “Firmaša”. Na njega je tri puta pokušan atentat, poslednji put u februaru 2020. godine, kada je eksplodirao njegov “porše kajen”, a prošao je sa lakim telesnim povredama. Preživeo je napad i u julu 2012. godine, kada je na njega nasrnuo Marko Markuš koji je izvukao nož i ubo ga u leđa. Iako je prvobitno bio osuđen na pet godina zatvora, nakon što je Milutinović “zaboravio” ko ga je tukao i ubo, Markuš je oslobođen optužbe.\nU novembru 2013. godine, Snajperu je zapaljen džip “mercedes ML”, koji se vodio na Milutinovićevu devojku, a navodno se na meti našao zbog duga.\nKrajem oktobra 2018. na meti piromana bio je i njegov džip “volvo XC 90”, a spekulisalo se da je incident povezan sa dešavanjima u fudbalskom klubu Vojvodina. Direktor je FK Kabel, koja je zbog nameštanja utakmica, kažnjena sa oduzimanjem bodova.\nU zatvoru je “ležao” ukupno tri godine zbog prodaje droge i napada na policajca, a za ostala krivična dela dobio je uslovnu kaznu.\nKao vođa “Firmaša” i neformalni “gazda” u Vojvodini, Snajper se “istakao” i napadom na bivšeg fudbalera Vojvodine, Nikolu Trujića.


Petar Grbić dobija srpsko državljanstvo, Japanac Noma u konkurenciji za meč sa Vojvodinom? - SPORTSKI ŽURNAL\nPetar Grbić dobija srpsko državljanstvo, Japanac Noma u konkurenciji za meč sa Vojvodinom?\n21 februar, 2019 2\nProšle subote, na meču niškog superligaša sa Čukaričkim, bila je dilema zašto nekih od fudbalera, koji su bili okosnice Radničkog u jesenjoj sezoni, nije bilo u protokolu\nNajveće iznenađenje bilo je što među 18 nije bilo japanskog internacionalca Riota Nome. Odgovor je u limitu od četiri stranca, koji mogu da budu u protokolu na utakmicama šampionata Srbije.\nKako se u Radničkom dolaskom Damira Kojaševića (Crna Gora) i Aleksandra Kostića (koji ima pasoš Austrije) broj fudbalera sa stranim pasošem popeo na šest (jesenas su „stranci” bili Nermin Haskić iz BiH, Taras Bondarenko iz Ukrajine, Riota Noma iz Japana i Petar Grbić iz Crne Gore), niški klub podneo je zahtev da centarfor Grbić dobije državljanstvo Srbije.\nKako se saznaje, zahtev Radničkog je pozitivno rešen i Grbić je prekjuče dobio srpski pasoš.\nOstalo je da se i u FSS formalnosti oko Grbićevih državljanstva izmene i ako to bude urađeno četvrtak ili petak, onda će i Riota Noma biti među kandidatima za meč u Novom Sadu, protiv Vojvodine.\nstraja · 21 februar, 2019 16:22\nTreba da se uvede i nesto kao VAR za utvrdjivanje DRZAVLJANSTVA i kao sluzbenik unutrasnjih poslova da ima benificiran radni staz!!!\nfilipkacl · 21 februar, 2019 18:48\nResenje nije u deljenju naseg drzavljastva, nego u promeni tog nevidjeno ludog ogranicenja na samo 4 strana igraca u protokolu. Dosta bre vise, dozvolite klubove da uvoze vise stranaca, iovako bi vise od pola klubova igralo samo sa domacima svejedno, a ovako ovi sto mrze strance diktiraju svima da moraju da ih imaju samo na kasicicu. Diktatura mrzitelja stranaca u Srbiji u fudbalu u 2019. godini, sramota!


f Niš: Nevreme izazvalo poplave fekalnih voda - Arhus Centar Subotica\nNiš: Nevreme izazvalo poplave fekalnih voda\nMeštane nekoliko ulica u niškoj opštini Palilula u utorak je probudila poplava fekalne vode iz kanalizacije, pišu “Južne vesti”.\nNajkritičnija situacija je, kažu meštani, u Vrbaskoj i Ulici vojvode Gojka, ali su, zbog pljuska koji je zahvatio Niš u ponedeljak, poplavljene i ulice Stevana Kaćanskog i Kumanovska.\nOne, objašnjavaju, nisu priključene na južni kolektor i nemaju atmosfersku kanalizaciju, pa zato već godinama sva fekalna voda posle samo nekoliko minuta kiše počinje da kulja kroz slivnike i šahtove i poplavljuje i ulice i domaćinstva.\nI dok nadležni prebacuju odgovornost za ovaj višegodišnji problem, meštani su primorani da se sami snalaze, ali bezuspešno.\n“Morali smo juče da postavljamo džakove sa peskom, ali to nije mnogo pomoglo jer je u nekim podrumima voda dostigla i metar visine. Vatrogasci koji su nam ispumpavali vodu su morali da nam isključe struju u podrumima jer je voda kuljala iz elektroinstalacija”, objašnjava Miomira R. iz Vrbaske ulice.\nI njene komšije su ogorčene zbog toga što, kažu, rizikuju da stradaju od struje u poplavljenim podrumima, a niko od njih ne sme da ode ni na dan od kuće, jer moraju da je štite od eventualnih poplava. Isključeni su im zamrzivači u podrumima, a kreč na zidovima otpada od vlage.\n“Ne samo da nam je fekalna voda uništila tepihe, garderobu, sitniji nameštaj, knjige, koje ćemo sada uglavnom morati da bacimo, nego nam se već godinama od vlage potkopavaju temelji kuća. Šta ćemo sa tim da radimo?”, ogorčeno pitaju meštani.\nObraćali su se, kažu, i Opštini Palilula, i Vodovodu, i Direkciji za izgradnju grada, ali svi su, kako tvrde, prebacivali nadležnost jedni na druge.\nU Gradskoj opštini Palilula kažu da su svesni toga da je u pitanju višegodišnji problem, ali da za njega nisu nadležni oni, već Direkcija za izgradnju grada koja treba meštanima da izgradi komunalnu infrastrukturu.\n”I jutros smo Direkciji poslali dopis u kome tražimo da oni reše ovaj problem, kao i prošle godine što smo slali dopise. Međutim, ni prošle godine nam ništa nisu odgovorili, niti su šta rešili u međuvremenu”, kažu u GO Palilula.\nU Direkciji “Južne vesti” nisu uspele da dobiju informaciju šta su do sada uradili kako bi rešili višegodišnju muku ovih građana i kako planiraju da reše ovaj problem u budućnosti.\nSa druge strane, Nišlije iz ovih ulica kažu da su spremne i finansijski da učestvuju u izgradnji atmosferske kanalizacije, ukoliko nadležni budu imali volju da ”deo para koje potroše za manifestacije poput Palilulske večeri, ulože u rešavanje ovog problema koji bi trebalo da im je prioritetniji”.


Vladajuća Konzervativna partija premijerke Tereze Mej osvojila je 318 poslaničkih mesta, opozicioni laburisti 262\nVladajuća Konzervativna partija premijerke Tereze Mej (Theresa May) osvojila je 318 poslaničkih mesta, a opozicioni laburisti 262 na vanrednim parlamentarnim izborima u Velikoj Britaniji, održanim 8. juna, procenjuje BBC na osnovu prebrojanih 99 odsto glasova u petak ujutro. Međutim, to je manje od dosadašnjih 330 mandata u parlamentu sa 650 mesta i konzervativci neće moći da sami vladaju.\nKonzervativci su osvojili 43, a laburisti 40 odsto glasova.\nTereza Mej je izjavila da je odlučna kao i uvek, te da je zemlji potrebna stabilnost. Međutim, lider laburista Džeremi Korbin (Jeremy Corbyn) pozvao je Mej da podnese ostavku.\nI pojedini funkcioneri Konzervativne partije smatraju da se britanska premijerka nalazi u teškoj poziciji jer je raspisala izbore da dobije još snažniji mandat, ali u tome nije uspela.\nNa pitanje da li će laburisti pokušati da formiraju manjinsku vladu, Korbin je rekao kako se parlament mora sastati i doneti odluku, a da će laburisti izneti svoj stav.\nBritanski mediji ocenjuju da ovo može izazvati previranja na domaćoj političkoj sceni i odložiti pregovore o Brexitu, čiji je početak predviđen za 19. jun i trebalo bi da traju dve godine.\nMej: Obezbedićemo stabilnost\nRaste pritisak da podnese ostavku: Tereza Mej\nTereza Mej je izjavila u petak izutra da treba još sačekati da se prebroje svi glasovi da bi se videla potpuna slika, ali "ako su tačne projekcije da smo dobili najviše glasova, mi ćemo obezbediti stabilnost".\nOna je istakla da je u ovom trenutku zemlji preko potrebna stabilnost.\n"Ovog jutra sam odlučna u istoj meri kao što sam uvek bila".\nOna je ponovila da je u kampanji kao prioritet određeno da se izdejstvuje dobar sporazum sa EU o Brexitu.\nKorbin: Mej da podnese ostavku\nIstovremeno, Korbin je kazao je da Tereza Mej treba da podnese ostavku jer je izgubila glasove, podršku i poverenje birača.\n"Izbori su raspisani da bi premijerka dobila ogromnu većinu u cilju demonstriranja njene vlasti", kazao je lider laburista.\nOn je dodao da su jučerašnji izbori bili "glasanje za budućnost, glasanje za nadu", navodeći da je dosta bilo mera štednje, rezova i smanjivanja socijalnih izdavanja, kao i smanjivanja troškova za javne službe.\nKorbin je ukazao da je učešće na ovim izborima mnogih koji ranije nisu glasali, pokazalo posvećenost "nečemu drugačijem".\nI bivša ministarka iz redova konzervativaca Ana Sobri (Anna Sobry) je izjavila da Tereza Mej treba da preispita svoju poziciju nako vođenja "užasne kampanje".\nOna je kazala za BBC da su poruke konzervativaca o socijalnoj zaštiti i obrocima u školi bili "strašni".\nSobri je ukazala da je "grupa oko Tereze Mej vodila ovakvu kampanju".\nBBC pravi paralelu između sudbina bivšeg premijera Dejvida Kamerona (David Cameron), koji je završio političku karijeru nakon neuspešnog referenduma o odnosu Britanije sa EU, iako nije morao da ga organizuje - i njegove naslednice Tereze Mej koja je raspisala prevremene izbore mada to nije bilo nužno.\nVeliki pad Škotske SNP\nŠkotska nacionalna partija (SNP) je osvojila 35 mandata, a Liberalni demokrati 13.\nSNP je doživeo veliki poraz jer su osvojili 21 mandat manje u odnosu na izbore 2015. Šef njenog poslaničkog kluba u britanskom parlamentu i potpredsednik partije Angus Robertson, izgubio je u svojoj izbornoj jedinici, a poražen je i Aleks (Alex) Salmond. bivši lider ove partije u vreme održavanja referenduma o nezavisnosti Škotske 2014.\nVelškoj nacionalnoj partiji „Plaid Cymru“ je pripalo tri mandata, a Zelenima jedan. Desničarska britanska Nezavisna partija (UKIP), prema nezvaničnim rezultatima, nije ušla u parlament.\nLaburisti su ostvarili veliki uspeh jer će, prema sadašnjim rezultatima, imati 30 poslanika više nego u sadašnjem parlamentu.\nTako su na put da pobede u Kenterberiju, u kome su konzervativci neprikosnoveni još od 1918, javlja BBC.\nTom Votson (Watson), zamenik predsednik Laburističke partije, kaže da će, kako stvari stoje, ovo biti "veoma, veoma loši rezultati po Terezu Mej".\nMej pod velikim pritiskom\nUkoliko ne uspe da sama formira vladu, Mej će morati da pravi koaliciju ili da vlada uz podršku neke od manjih partija. Mogla bi pre svega da računa na podršku prirodnog saveznika Demokratske unionističke partije u Severnoj Irskoj koja će, prema projekcijama, osvojiti 10 mandata.\nRojters procenjuje da je moguća i opcija da laburisti predvođeni Džeremijem Korbinom pokušaju da formiraju vladu u koaliciji sa manjim partijama, pre svega škotskim SNP, koje se protive planovima Tereze Mej kao što su drastično smanjenje javne potrošnje.\nFunkcioner Laburističke partije Džon Mekdonel (John McDonnell) smatra da je prerano proglasiti rezultate izbora konačnim, ali ako se prve projekcije pokažu tačnim, "to će promeniti karakter politike u Velikoj Britaniji".\nLiberalni demokrati neće praviti "paktove, sporazume, koalicije" sa drugim partijama kako bi im pomogli da formiraju vladu, kazao je za Skaj njuz visoki zvaničnik ove stranke. Liberali mogu potencijalno da imaju značajnu ulogu u pregovorima o formiranju nove vlade. Istovremeno, njihov bivši lider i potpredsednik britanske Vlade Nik Klejg (Nick Clegg) nije uspeo da sačuva poslaničko mesto.\nLider UKIP-a Pol Natal (Paul Nuttall) smatra da je Tereza Mej dovela Brexit "u opasnost". Istovremeno, bivši čelnik ove partije Najdžel Faradž (Nigel Farage) je upozorio na "opasnost od održavanja drugog referenduma". U tom slučaju, on najavljuje povratak u politiku.\nOn smatra da su konzervativci izgubili glasove zato što je pregovore o Brexitu trebalo da vodi premijerka Tereza Mej koja je pre referenduma bila protiv izlaska iz EU.\nMoguća i opcija da laburisti predvođeni Džeremijem Korbinom pokušaju da formiraju vladu u koaliciji sa manjim partijama\nAnalitičari procenjuju da su mogući vrlo brzo novi izbori.\nDžordž Ozborn (George Osborne), bivši ministar finansija u vladi Dejvida Kamerona kaže da ukoliko se prve projekcije pokažu tačnim to bi bila “potpuna katastrofa za konzervativce i Terezu Mej”.\nOn kaže da će u tom slučaju biti veoma teško i za aktuelnu premijerku ali laburiste da formiraju vladu.\nTereza Mej je nakon raspisivanja izbora pre samo sedam sedmica vodila sa 20 odsto, prema istraživanjima javnog mnjenja, u odnosu na opozicione laburiste.\nMeđutim, njena prednost se smanjivala jer je odustala od sveobuhvatnog plana o socijalnoj zaštiti, odlučila da ne učestvuje u TV debati a suočila se sa neprijatnim pitanjima oko njenog doprinosa bezbednosti u Britaniji nakon dva teroristička napada ekstremista "Islamske države" u kojima je ubijeno 30 ljudi, podseća Rojters.\nOprezne reakcije EU\nZa sada nema reakcija iz EU. Jedan njen zvaničnik je rekao za Rojters da je prerano za spekulacije kako će Brisel reagovati na eventualni promenu stava Britanije o napuštanju evropskog bloka 2019, kao i da li će biti zamrznut plan o otpočinanju pregovora sa London 19. juna.\nMeđu retkima se oglasio bivši finski premijer Aleksandar Stub.\n"Izgleda da će nam biti potreban tajmaut u pregovorima o Bregzitu. Vreme za sve da se pregrupišu", napisao je Stub na Tviteru.\nBivši švedski premijer Karl Bilt (Carl Bildt) je napisao na Tviteru da situacija u Velikoj Britaniji može biti haotična u narednim godinama.\n"Postoji rizik da nakon jednog nereda usledi drugi. Biće plaćena cena za nedostatak pravog vođstva", smatra Bilt.\nU Briselu strahuju da bi nestabilna politička situacija u Britaniji mogla da dovede do njenog jednostranog napuštanja evropskog bloka bez pregovora, što bi stvorilo haotični pravni vakum koji bi naročito pogodio građane i kompanije.\nIstovremeno, Britanija bi se time lišila željenog sporazuma o slobodnoj trgovini sa EU, ocenjuje Rojters.\nVanredne parlamentarne izbore sazvala je premijerka Mej kako bi dobila snažniju podršku za pregovore o izlasku iz Evropske unije.\nPravo glasa ima 46,9 miliona glasača starijih od 18 godina, glasalo se na četrdeset hiljada mesta.


Manojlović napustio "političko" suđenje, jer novinarima nije dozvoljeno snimanje | Novosadski informativni portal 021\n14:04 > 14:12\nKako je napisao na svom Tviter nalogu, suđenje je napustio zato što novinarima nije dozvoljeno da isto snimaju čime mu je "povređen član 32 Ustava Republike Srbije".\n"Ne priznajem odluke vladajuće partije, priznajem samo nezavisno sudstvo Republike Srbije", naveo je u objavi.\nManojloviću je danas počelo suđenje zbog organizovanih protesta i blokada ispred Palate Srbije 15. februara, čiji je povod bilo protivljenje eksploataciji litijuma i bora na teritoriji Srbije. On je izjavio danas pred početak suđenja na kojem je optužen kao organizator protesta, da mu se sudi "isključivo" iz političkih razloga. Manojlović je ispred Prekršajnog suda u Beogradu rekao da je u prijavi protiv njega navedeno da protest nije prijaviljen na vreme.\nNapustio sam suđenje zato što nije dozvoljeno novinarima da snimaju suđenje, čime mi je povređen član 32. Ustava Republike Srbije.\nNe priznajem odluke vladajuće partije, priznajem samo nezavisno sudstvo Republike Srbije. pic.twitter.com/OthwO0tMMV\n— Savo Manojlovic (@SavoManojlovic) May 17, 2022\n"Moram da istaknem da nismo znali gde će biti dodela ordenja (održana u isto vreme u Palati Srbije). Predsednik se uplašio i prvi put pomerio iz Predsedništva dodelu ordenja. Mi smo čekali da vidimo gde će to biti, tako da se meni danas sudi jer se predsednik uplašio", rekao je on.\nManojlović je dodao da je tačno da je na tom skupu bilo incidenata, ali da prijava ne treba da se podnosi protiv organizatora, jer on nikada nije pozvao da se krši javni red i mir.\n"Najodgovorniji su oni koji sprečavaju da policija vrši svoj posao, a to je ministar (unutrašnjih poslova Aleksandar) Vulin", kazao je on.\nKreni-promeni\tsavo manojlović\n17.05.2022\t• 18:05\nManojlović je u pravu za sve što je rekao, ali šut s rogatim ne može, pa bi trebao da pokuša da angažuje Đuku.\n17.05.2022\t• 15:55\nNarode, probudi se i daj maksimalnu podršku Manojloviću.


O Univerzitetu Privredna akademija u Novom Sadu - Pravni fakultet za privredu i pravosuđe u Novom Sadu\nK2_CATEGORY\tO Univerzitetu\nOd osnivanja do danas, prateći trendove razvoja visokog obrazovanja, Univerzitet je prerastao u prestižnu visokoškolsku ustanovu koja kroz interakciju naučnoistraživačkog i obrazovnog rada, rukovodeći se potrebama okruženja i studenata, pruža širok i fleksibilan spektar visokokvalitetnih programa. Univerzitet Privredna akademija poseduje i međunarodni sertifikat koji potvrđuje da je sistem kvaliteta Univerziteta Privredna akademija, za delatnost pružanja obrazovnih usluga i naučno istraživanje u oblasti visokog obrazovanja, usklađen sa zahtevima međunarodnog standarda ISO 9001:2008, izdat od strane austrijske sertifikacione kuće TÜV AUSTRIA CERT iz Beča.\nUniverzitet Privredna akademija u Novom Sadu čvrsto je pozicioniran na domaćem tržištu visokog obrazovanja. Univerzitet je akreditovan od strane Komisije za akreditaciju i proveru kvaliteta Ministarstva prosvete i nauke Republike Srbije i poseduje Dozvolu za rad izdatu od strane Pokrajinskog sekretarijata za obrazovanje.\nU sastavu Univerziteta Privredna akademija u Novom Sadu nalaze se četiri akreditovana Fakulteta:\nPravni fakultet za privredu i pravosuđe u Novom Sadu - www.pravni-fakultet.info\nFakultet za ekonomiju i inženjerski menadžment u Novom Sadu - www.fimek.edu.rs\nStomatološki fakultet u Pančevu i - www.stomatoloskifakultet.rs\nFakultet za primenjeni menadžment, ekonomiju i finansija u Beogradu. - www.mef.edu.rs\nViše o Univerzitetu pogledajte na : www.privrednaakademija.edu.rs\nAkreditacija Univerziteta : www.privrednaakademija.edu.rs/akreditacija\nReč Rektora : www.privrednaakademija.edu.rs/o-univerzitetu/rec-rektora-univerziteta


Efektivnost dodatnog finansiranja za Projekat registracije nekretnina - Federalna uprava za geodetske i imovinsko-pravne poslove\nEfektivnost dodatnog finansiranja za Projekat registracije nekretnina\nNakon uspješno provedenih domaćih procedura odobravanja provođenja projekta te ratifikacije sporazuma o zajmu (dodatno finansiranje za Projekat registracije nekretnina) između Bosne i Hercegovine i Međunarodne banke za obnovu i razvoj – IBRD, Svjetska banka je od 17.12.2020. godine proglasila efektivnost dodatnog finansiranja za Projekat registracije nekretnina. Ukupna vrijednost zajma koji će biti utrošen u Federaciji Bosne i Hercegovine je 7,179 EUR (14,041 miliona KM).\nCilj projekta je podržati razvoj održivog sistema registracije nekretnina s harmonizovanim zemljišnoknjižnim i katastarskim evidencijama u urbanim područjima Federacije Bosne i Hercegovine i Republike Srpske. Odobreni dodatni zajam će omogućiti Bosni i Hercegovini nastavak modernizacije i unapređenje sistema registracije nekretnina. Dodatno finansiranje projekta je ugovoreno na osnovu povećanih zahtjeva korisnika projekta za daljim aktivnostima na sistemskom usaglašavanju podataka o nekretninama između zemljišne knjige i katastra aktivnosti koje su od 2013. do 2020. godine dovele do značajnog povećanja broja zemljišnoknjižnih uložaka zasnovanih na novom katastarskom premjeru. Trenutno je preko 55% zemljišnoknjižnih uložaka zasnovano na novom katastarskom premjeru a preko 1 milion vlasnika i suvlasnika u okviru Projekta je uknjižilo svoje nekretnine i zaštitilo svoja prava na njima, čime su unaprijeđene i pretpostavke za siguran pravni promet nekretnina i razvoj ukupne privrede.\nKroz osigurano dodatno finansiranje će se Projekat i dalje realizovati kroz tri komponente.\nU okviru Komponente A - Izrada podataka za registraciju nekretnina će biti pružena podrška usaglašavanju zemljišnoknjižnih i katastarskih podataka o nekretninama i pravima na nekretninama, uključujući mapiranje ranjivih skupina, socijalni monitoring i kampanje informisanja javnosti za podršku registracije prava na nekretninama, kao i izradu baze podataka katastra nekretnina. Usaglašavanje katastarskih i zemljišnoknjižnih podataka i uspostava zemljišne knjige na podacima novog premjera će biti urađeno za dodatnih 100 katastarskih općina Federacije BiH.\nU okviru Komponente B - Razvoj infrastrukture za registraciju nekretnina će se nastaviti aktivnosti na poboljšanju radnih uslova i infrastrukture u katastarskim i zemljišnoknjižnim uredima putem renoviranja i modernizacije ureda, razvoja i implementacije strategije i sistema informacionih i komunikacionih tehnologija (IKT), uključujući strukturu za strateško upravljanje IKT-om.\nU okviru Komponente C- Razvoj politika i institucionalni razvoj i upravljanje projektom će biti pružena podrška razvoju politika i institucionalnom razvoju, održivosti i upravljanju registrima nekretnina te podrška upravljanju i praćenju projekta putem pružanja tehničke pomoći u vidu obuke.


Kupovina poslanika, a ne rušenje vlade\nNajave pa zatim odjave rušenja vlade, kako od stranaka unutar vladajuće koalicije, tako od parlamentarne opozicije, postalo je neizbežna svakodnevna medijska pojava. Pitanje je samo kog dana i iz kojih razloga će neko dobiti naslovnu stranu u novinama sa ovim navodnim pretnjama, a da od toga ne bude ništa, ili da demanti koliko sutra stigne iz centrale same stranke. Tako je u utorak, zvezda beogradskih štampanih medija koje nazivaju i tabloidima, bila četvrta iz grupe četiri poslanika Srpskog pokreta obnove u srpskom parlamentu Blagica Kostić, koja je najavila da će svoj glas dati za rušenje vlade bez obzira što je u vladajućem Srpskom pokretu obnove. Sanja Čeković, potpredsednica Srpskog pokreta obnove, kaže da to nema nikakve veze sa stavom Srpskog pokretna obnove, a taj stav je sledeći.\n“Srpski pokret obnove je članica Vlade. Mi sa svoja tri ministarska mesta učestvujemo u republičkoj vladi i još uvek na pitanje da li imamo nameru da učestvujemo u grupaciji stranaka koja želi da ruši vladu, Srpski pokret obnove nema takav stav.”\nPa u čije ime i zašto onda poslanica Blagiica Kostić čiji je glas bitan, samo iz razloga tanke parlamentarne većine, govori o rušenju vlade, Sanja Čeković kaže:\n“Gospođa Kostić je iznela svoj stav. To njoj nije prvi put, dakle to smo dabas mogli da pročitamo u novinama. SPO je prosto dozvolio gospođi Kostić, (nije sankcionisana, ništa se nije desilo, ona je i dalje poslanik SPO), da svoje slobodno mišljenje može i na takav način da iskaže, jer ne ugrožava stabilnost Vlade.”\nDa li osim nemoćne opozicije oličene u Demokratskoj stranci i Srpskoj radikalnoj stranci i stranke vladajuće koalicije, kaklulišu sa mogućim rušenjem vlade. Ako to čine sada kada su na vlasti, šta im je motiv i krajnji cilj? Naša druga sagovornica, gospođa Vesna Pešić, smatra da nema ni govora o tome da stranke vladajuće koalicije nameravaju da ruše vladu.\n“Stranke u vladajućoj koaliciji nemaju nikakvu nameru da ruše vladu. Možda su to nekakvi pojedinačni glasovi, ili se neki put nešto uzbude, naljute, ali ja nisam primetila da oni takve namere imaju. Moj utisak je suprotan. Ja imam utisak da bi oni čak i po cenu odustajanja od nekih svojih i principa, ako tu uopšte neko ima nekakav princip politički, da oni žele baš po svaku cenu da se održe na vlasti, jer neke od tih stranaka verovatno neće moći da pređu cenzus u budućnosti, pa možda im je to i nekakva ‘labudova pesma na vlasti’. Naravno, ono što je neki trend kad je reč o rušenju vlade to je da se sama njena većina u Skupštini preko novca otkupi, a to radi i sama vladajuća stranka već kupuje poslanike drugih stranaka da bi veštači održale većinu, zato što vladajuća koalicija ima veoma tanku većinu u Skupštini.”\nSlično misli i Dragoljub Mićunović, koji u razgovoru za Radio Slobodna Evropa kaže:\n“Članovi vladajuće koalicije imaju interes da traju koliko god mogu, po svaku cenu, i ja mislim da će se oni za to boriti raznim daljim trgovinama. S druge strane, poslanici takođe pokušavaju da unesu malo nemira ko će koga da uceni i kada će pasti vlada, ali mislim da to sve nije još uvek ozbiljna priča.”\nAli Mićunović smatra i da opozicione parlamentarne stranke ne nameravaju, mada bi, recimo, Demokratska stranka imala interes da ruši Vladu, da to i učine.\n“Ja mogu da kažem o Demokratskoj stranci, ona bi naravno imala interes da ruši vladu, ali ona ne može da je sruši iz prostog razloga nema tih 126 glasova koji su potrebni u parlamentu. I zbog toga ja mislim u principu da ona ne treba često ni da pominje te stvari. Ako nije u stanju sruši vladu, ne treba ni da govori svaki čas srušićemo vladu.”\nVesna Pešić, kada je reč o parlamentarnoj opoziciji, kaže:\n“S druge strane, stranke u opoziciji prete, naročito to prete radikali, da će da sruše vladu i da će da preuzmu vlast u cekih Srbiji. Zatim i Demokratska stranka je više puta to pominjala kao takođe velika stranka, ali koliko će uspeti iz opozicije da sruše vladu, to je veliko pitanje.”\nZašto poslanici koji najavljuju uskraćivanje podrške vladi iz anonimnosti preko noći postaju zvezde tabloida. Svi sagovornici slažu se da je reč o trgovini u parlamentu, a Zoran Anđelković, funkcioner SPS, i dodaje:\n“To što se Blagica Kostić pojavljuje nije ništa novo. Ona ni u jednom glasanju koliko ja znam ove godinu i po dana nije bila 126 poslanik u parlamentarnoj većini. Kad je reč o nekim poslanicima G17 ja mislim da je to isto, da jedan broj poslanika traži svoje uhlebljenje, pre svega na listi DS, ili približavanje DS, i na taj način traži sebi prostora da obezbedi sebi mandat u sledećim izborima.”\nDakle, ono u čemu se svi slažu, niko zapravo ne želi da ruši vladu u ovom času. Jedni jer znaju da ne bi prešli cenzus u sledećoj podeli, drugi jer ne bi da preuzmu odgovornost za vruće teme koje čekaju vladu u budućnosti. Mada Mićunović, kada je reč o samoj vladi tvrdi:\n“Sve u svemu ja bi voleo da smo imali izbore, jer bi onda imali legitimnu većinu, koju podržava većina biračkog tela, i onda bi ta većina morala da ima dovoljno hrabrosti da ponese odgovornost za sve odluke koje nam slede naredne godine. Mi treba ustav da donesemo, treba da završimo proces saradnje sa Hagom, treba da problem statusa Kosova bude rešen. To su sve teške odluke, i mislim da ova vlada pokušava da to traje koliko hoće, ali nisam siguran da one ne da pobegne sa poprišta u poslednjem trenutku.


RTCG - Radio Televizija Crne Gore - Nacionalni javni servis :: Društvo :: Vratiće hotelu prvobitan izgled\nBURIĆ SAOPŠTIO 15. 08. 2013. 09:09 >> 09:28 5\nVratiće hotelu prvobitan izgled\nKompanija Normal postupiće po nalogu Uprave za inspekcijske poslove i terasi gradske kafane hotela Crna Gora i stubovima kolonade vratiti prvobitni izgled, saopštio je njen vlasnik Žarko Burić.\nBurić je Pobjedi kazao da je kompanija Normal postupila po nalogu Uprave za inspekcijske poslove, pa su na dijelu hotela koji se neplanirano urušio obustavljeni radovi, dok projektant konstrukcije ne napravi novi projekat.\n"Nakon toga ćemo znati kako dalje da postupimo. Kolonadni dio na ulazu u hotelbiće zadržan u postojećem stanju", rekao je Burić čija kompanija Normal izvodi rekonstrukciju i sanaciju objekta hotela Crna Gora i gradi hotel Hilton Podgorica-Montenegro.\nUprava za inspekcijske poslove je u utorak objavila rezultate kontrole radova na objektu hotela Crna Gora čije je rušenje počelo 7. avgusta.\nPrema izvještaju koji je dostavljen Ministarstvu održivog razvoja i turizma, prilikom planiranja rušenja dijela hotela došlo je do urušavanja elemenata građevinskih konstrukcija, i to u dijelu južne i zapadne fasade, koje projektom nijesu bile predviđene za rušenje. Zbog toga je investitoru naloženo da otkloni nepravilnosti i izvede radove u skladu sa projektom za koji je saglasnost dalo nadležno ministarstvo.\nBurić je rekao da namjera kompaniej Normal nije nikada ni bila da postupe suprotno projektnoj dokumentaciji.\n"Prilikom projektom predviđenog rušenja dijela hotela došlo je do neplaniranog urušavanja dijela koji glavnim projektom nije bio predviđen za rušenje. Po glavnom projektu zapadni trakt, u čijem sastavu se nalazi gradska kafana, u konstruktivnom smislu najvećim dijelom je bio predviđen za rušenje, izuzev fasadnog zida sa kolonadom stubova, i planirana je izgradnja potpuno nove konstrukcije", objasnio je Burić.\nPrema njegovim riječima, privremeno bočno osiguranje bilo je nedovoljno da spriječi urušavanje fasade i stubova.


Peskov poručio analitičarima: Putin nikuda ne odlazi - Sputnjik Srbija\nPeskov poručio analitičarima: Putin nikuda ne odlazi\n12:24 21.02.2020 (osveženo 12:39 21.02.2020) Preuzmite kraći link\nPortparol ruskog predsednika Dmitrij Peskov smatra da politički analitičari sve vreme govore „o povlačenju Vladimira Putina“, iako je ruski lider tek na početku svog predsedničkog mandata.\nTokom razgovora sa novinarima, Peskova su zamolili da prokomentariše izveštaj Centra za političku situaciju o rizicima i strahovima Rusa zbog verovatnoće o „povlačenju Putina 2024. godine sa mesta lidera zemlje“.\n„Sve vreme želim da pitam kolege, političke analitičare - kuda to, po vama, Putin stalno odlazi? On je na početku svog predsedničkog mandata. Putin nigde ne ide, on je predsednik Rusije, i još jednom ponavljam – na početku izbornog mandata“, odgovorio je Peskov.\nOn je dodao da ima mnogo planova, posla, problema, ali i dostignuća, a „oni sve vreme govore o njegovom povlačenju, a zatim o tome raspravljaju bez prestanka“.\nPrema izveštaju ruskog Centra, Rusi se već sada brinu šta će se dogoditi 2024. godine, kada istekne predsednički mandat Vladimira Putina.\npredsednički mandat, Dmitrij Peskov


Navodi da je Aleksandar Jovanović Ćuta iz Ekološkog ustanka već rekao da želi dokumente i da može večeras da ih preuzme.\nPrema njenim rečima, na sednici je ukinuta odluka Radne grupe za implementaciju projekta Jadar.\n„Neću dozvoliti da uspe pokušaj političke obmane onih koji su menjali zakone i da danas sve ove stvri svale na nas“, kaže premijerka.\n„Ispunili smo, ako mene pitate čak i neke njihove hirove, a ne samo zahteve, i Savo Manojlović je to i potvrdio, mislila sam da je racionalan i kredibilan sagovornik, nažalost, imala sam priliku, koliko ovih dana, da se u to razočaram. Gospodin Manojlović je pozvao na proteste iako je rekao da su ispunjeni zahtevi, pa je pokrenuo narodnu inicijativu za izmene i dopune zakona o rudarstvu. Po zakonu o referendumu i narodnoj inicijativi rok da se odgovori na narodnu inicijativu je 15 dana, meni deluje kao razuman rok, ako je mislio da nije, mogao je da kaže da mu se odgovori u roku od 48 sati“, rekla je Brnabićeva dodajući da je Savo Manojlović na konferenciji za medije 18. januara izneo neistine.\n„Da nemamo ovakvo licemerje da ti koji finansiraju proteste i napadaju kompanije iz istih tih zemalja i da politički slabimo zahvaljujući protestima, je l’ to igra koju igramo“, upitala je predsednica Vlade.\nPre konferencije za medije održana je sednica Vlade.\nNaslovna fotografija: Tanjug/Vlada Republike Srbije/Slobodan Miljević\nPreporučujemoAna Brnabićvlada SrbijeProjekat JadarRio TintoSrbija


28/11/2019 u 13:53\nVlada Federacije BiH je, na današnjoj sjednici u Sarajevu, utvrdila i Parlamentu FBiH po hitnoj proceduri uputila Prijedlog budžeta Federacije BiH za 2020. godinu, s potpuno uravnoteženom prihodovnom i rashodovnom stranom.\nU parlamentarnu proceduru je, takođe po hitnoj proceduri, upućeni i Prijedlog zakona o izvršavanju budžeta FBiH za 2020. godinu, kojim je predviđeno da, odmah nakon servisiranja spoljnog i unutrašnjeg duga, prioritet bude isplata penzija.\nBudžet Federacije BiH za 2020. godinu pripremljen je u skladu s budžetskim kalendarom i iznosi 4.954.392.401 KM. Uzrok gotovo dvostrukog povećanja iznosa budžeta leži u integrisanju Federalnog zavoda za penzijsko-invalidsko osiguranje, sa statusom budžetskog korisnika.\nNaime, Zakonom o PIO iz 2018. godine godini predviđeno je uvrštavanje ove institucije u budžet u 2020. godini, s ciljem omogućavanja izvršavanje uplata i isplata penzija kroz Jedinstveni račun riznice, te postizanja veće transparentnosti u trošenju javnih sredstava i stabilnosti isplate penzija.\nBudžet Federacije BiH za 2020. godinu, sa ukupnim prihodima i primicima, te rashodima i izdacima veći je za 2.252,5 miliona KM, odnosno 83 odsto u odnosu na 2019. godinu.\nU ukupnim prihodima dominiraju doprinosi za penzijsko i invalidsko osiguranje sa 2.074 miliona KM, odnosno prihodi od indirektnih poreza s jedinstvenog računa u bruto iznosu od 1.608 miliona KM. Ukupni planirani primici za 2020. godinu iznose približno 585 miliona KM, od čega na dugoročne kredite i zajmove otpada 175 miliona KM, dok kratkoročni krediti i zajmovi iznose 410 miliona KM. Na rashodovnoj strani su najzastupljeniji tekući transferi i drugi tekući rashodi sa 3.251 miliona KM, od čega se najveći iznos odnosi na izmirenje penzija za 2020. godinu, što je u nadležnosti Federalnog zavoda za penzijsko-invalidsko osiguranje.\nBudžetom za 2020. godinu planirano je za provođenje Zakona o pravima demobilisanih boraca i članova njihovih porodica – novčana egzistencijalna naknada 50 miliona KM.\nZa provođenje Zakona o zaštiti porodica s djecom planirano je 20 miliona KM, a za nastavak sufinansiranja kreditne linije putem Union banke za stambeno zbrinjavanje mlađe kategorije stanovništva ponovo 15 miliona KM. Dakle, Vlada Federacije BiH, nakon višestrukih pozitivnih rezultata ove kreditne linije, nastavlja pomagati stambeno zbrinjavanje mladih u Federaciji BiH.\nPodsticaj za poljoprivrednike planiran je u iznosu od 87 miliona KM, te je povećan za 18,3 miliona KM. Prepoznajući težak položaj poljoprivrednika u FBiH i njihovu potrebu za povećanjem konkurentnosti, Vlada je značajno povećala ukupna sredstva usmjerena ovim kategorijama.\nTransferi za raseljene kategorije i izbjeglice ukupno su povećani za sedam miliona KM. Pomoć u održivom povratku raseljenih osoba i izbjeglica u oba entiteta predstavljaće prioritet resornog ministarstva, gdje će kroz projekte finansirane iz budžeta Federacije BiH, ali i udruživanjem sredstava s drugim nivoima vlasti (entiteti, kantoni i lokalne zajednice) biti nastavljena aktivnosti na provođenju i Aneksa 7. Dejtonskog mirovnog sporazuma.\nTransfer za sanaciju zdravstvenih ustanova planiran je u iznosu od 30 miliona KM i povećan je za 24 miliona KM. Sveobuhvatne reforme i poboljšanja kvaliteta zdravstvenog sistema jedna je od četiri mjere dokumenta Zajedničke socioekonomske reforme za period 2019.-2022. godina. Planiranjem ovih sredstava Vlada FBiH potvrđuje opredijeljenost u provođenjureformi u oblasti zdravstvenog sektora, a što svakako podrazumijeva mjere finansijske konsolidacije zdravstvenih ustanova.\nTransfer nižim nivoima vlasti planiran je u iznosu od 21 milion KM i predstavlja nastavak sufinansiranja budžeta i projekata jedinica lokalne samouprave u FBiH.\nPlanirano je pet miliona KM za kapitalno ulaganje za izgradnju i modernizaciju željezničke infrastrukture. Na razdjelu Federalnog ministarstva prometa i komunikacija planiran je i nastavak izgradnje putne infrastrukture sa sredstvima u ukupnom iznosu od 115 miliona KM. Naime, alokacijom sredstava na poseban podračun u okviru JRR-a, koja su prikupljena po osnovu naplate tzv. klirinškog duga Ruske Federacije, te uplatom dividende javnih preduzeća u vlasništvu FBiH, Vlada nastavlja sukcesivno finansiranje izgradnje pojednih dionica brzih puteva i autoputeva.\nNa razdjelu Vlade FBiH planirano je ukupno 15 miliona KM na ime troškova rekonstrukcije i investicionog održavanja za potrebe trajnog smještaja Vlade FBiH u Sarajevu i Mostaru. Kupovinom prostora za smještaj organa i tijela Vlade Federacije BiH ukazala se potreba za planiranjem sredstava kako bi ovi objekti u potpunosti bili privedeni namjeni i osigurana njihova funkcionalnost.\nOznake #Vlada FBiH\nMigrant ranjen u Gorskom Kotaru, policija tvrdi da je pružao otpor


Gajić: Poligrafom rukovodi brat Vučićevog šefa kabineta - Politički.rs\n„Prekršio je i pretpostavku nevinosti svih osumnjičenih u postupku protiv grupe Veljka Belivuka. Jedina osoba koja je po zakonu ovlašćena da eventualno saopštava javnosti saznanja ili dokaze koja u postoje u ovom trenutku je tužilac koji vodi predmet i tužilaštvo“, rekao je Gajić za Newsmax Adria.\nPovodom navoda iznetih na konferenciji za novinare u subotu da su „ispitani o prisluškivanju Vučića pali na poligrafu“, Gajić je rekao da se vlast ponaša kao da je poligraf „neko jevanđelje na osnovu kojeg se utvrđuje šta je istina a šta nije“, prenela je Narodna stranka.\n„Rukovodilac poligrafa u MUP je rođeni brat šefa kabineta Aleksandra Vučića. Poznato je i inače da se vrše teške zloupotrebe sa poligrafom, jer poligraf nije dokazno sredstvo“, rekao je Gajić. On je naveo da svaki iole bolji poznavalac Zakonika o krivičnom postupku zna da „policija podnosi krivičnu prijavu kada na osnovu svoje istrage zaključi da postoje osnovi sumnje da je neko počinio krivično delo“, a da nema krivične prijave zbog afere „prisluškivanje“ i zbog atentata na predsednika Republike.\nTagged: ALEKSANDAR VUČIĆ, KRIMINAL, USTAV, VELJKO BELIVUK, VLADIMIR GAJIĆ


Staze urbane mobilnosti u Boru – RADIO TELEVIZIJA BOR\nStaze urbane mobilnosti u Boru\nBOR – Borsko Udruženje „Sigurne staze“ uz podršku Beogradske otvorene škole i „USAID-a“ realizuju projekat „Staze urbane mobilnosti na teritoriji grada Bora“. Cilj projekta je unapređenje bezbednosti saobraćaja, životne sredine i pristupačnosti saobraćajne infrastrukture za sve učesnike u saobraćaju sa posebnim akcentom na decu, starija lica, osobe sa invaliditetom i bicikliste na teritoriji grada Bora kroz kreiranje inovativne internet platforme “mobilitybor.com” koja će omogućiti građanima da dodaju komentare, predloge i sugestije.\n„Namera je da se izmeni odluka o tehničkom regulisanju saobraćaja, da se da predlog koje bi ulice mogle biti u takozvanoj zoni 30 odnosno zoni usporenog saobraćaja. Takođe, gde bi trebalo da postoje pešačke i biciklističke staze i trake, parkinzi za bicikle… U konceptu održive urbane mobilnosti prednost se daje ranjivijim učesnicima u saobraćaju poput dece, starijih lica, osoba sa invaliditetom, majki sa dečijim kolicima. Da se ravnomerno rasporedi saobraćaj u gradu. Osim motornih vozila i pešaci i biciklisti moraju imati prostor“, naglasio je Igor Velić iz Udruženja „Sigurne staze“\nU sklopu projekta anketirani su građani Bora o stanju saobraćajne i urbanističke infrastrukture za ranjive učesnike u saobraćaju na području grada sa ocenom stanja bezbednosti. Veliki procenat građana je, kažu u ovom udruženju dao nisku ocenu.\nProjektom „Staze urbane mobilnosti na teritoriji grada Bora“ predviđeni su seminari, edukacije, međunarodna konferencija, tehničko ubličavanje platforme, a biće predložene i izmene dokumenata iz oblasti saobraćaja i urbanizma na području Bora.\nTags: sigurne staze, Staze urbane mobilnosti na teritoriji grada Bora, unapređenje bezbednosti saobraćaja, životne sredine i pristupačnosti saobraćajne infrastrukture\nPrevious EU za Srbiju – unapređenje bezbednosti saobraćaja\nNext Putovanje vozom za zaborav\nPutovanje vozom za zaborav\n1 mesec ago Marija Dimitrijević


Tržište rada i penzioni sistem Srbije – Danas Conference Center\nHome Arhiva konferencija Tržište rada i penzioni sistem Srbije\nTržište rada i penzioni sistem Srbije\nDanas Conference Center, GTC Avenija 19, Vladimira Popovica 38-40\nBrankica Janković, državni sekretar ministarstva rada, zapošljavanja i socijalne politike Vlade Srbije\nGoran Josifović, direktor Eurofoil Beograd d.o.o.\nZlatica Zec, zamenik direktora Sektora za finansijske poslove PIO fonda\nBudimir Stakić, redovni profesor Univerziteta Singidunum\n10:05-10:45 Prezentacije-Tržište rada i penzioni sistem Srbije\nZoran Milošević, pomoćnik ministra rada, zapošljavanja i socijalne politike Vlade Srbije; Ivan Mimić, finansijski direktor PIO Fonda; Specijalna prezentacija: Održivost sadašnjeg penzionog sistema Srbije- Prof Dr Budimir Stakić, redovni profesor Univerziteta Singidunum.\n10:45-11:25 Prezentacije-Tržište rada i socijalno preduzetništvo u Srbiji\nBrankica Janković, državni sekretar ministarstva rada, zapošljavanja i socijalne politike Vlade Srbije; Žarko Milisavljević, predsednik Asocijacije malih i srednjih preduzeća; Specijalna prezentacija: Socijalno preduzetništvo i zapošljavanje Roma u reciklažnoj industriji- Goran Josifović , direktor Eurofoil Beograd d.o.o.\n11:25-12:15 Objedinjena rasprava\nDa li postojeće stanje na tržištu rada ugrožava opstanak penzionog sistema Srbije više od demografskih trendova?Ima li održivog penzionog sistema u neodrživom modelu privrede i koji je nivo naplate doprinosa za PIO Fond? Da li nivo doprinosa za PIO Fond takav da veliki deo privrede ne može da ga plati ili je problem u neregularnim uslovima poslovanja u kojima država toleriše sivu ekonomiju? Da li bi uvođenje sive ekonomije u poreski sistem moglo dovesti do mogućnosti smanjenja doprinosa za PIO fond? Da li PIO fond treba da raspolaže svojom imovinom koja mu je oduzeta i može li se samo od naplate doprinosana zarade finansirati bilo koji penzioni sistem u svetu?Da li država treba da subvencioniše i nagrađuje privredne subjekte koji su poreski dužnici ili privredne subjekte koji redovno plaćaju svoje obaveze? Da li PIO fondu treba vratiti pravo naplate svojih potraživanja od privrednih subjekata u procesu stečaja?\nСоцијална правда: Десет одсто становника испод границе сиромаштва\nBez posla i redovne plate 1,5 milion ljudi\nБез посла и редовне плате 1,5 милион људи\nU Srbiji 95.000 porodica prima socijalnu pomoć\nU Srbiji u sivoj zoni radi od 300 000 do 700 000 ljudi\nNepodnošljiva lakoća opstajanja na ivici egzistencije\nSocijalno preduzetništvo zajednički imenitelj


UN zabrinute zbog zastoja u dijalogu Beograda i Prištine - Dijalog.net\nNaslovna Vesti UN zabrinute zbog zastoja u dijalogu Beograda i Prištine\nNjujork, 17. maj 2017. – Šef Misije UN na Kosovu (UNMIK) Zahir Tanin upozorio je 16. maja na sednici Saveta bezbednosti UN u Njujorku na porast tenzija na Kosovu i oslabljeno poverenje između Beograda i Prištine zbog neodgovornih izjava s obe strane.\nPredstavnici Srbije i Kosova se međusobno optužuju za odsustvo napretka u normalizaciji odnosa. Od napretka u dijalogu i primene dogovorenog zavisiće i celokupni napredak Srbije u pregovorima o članstvu u EU. Međutim, ni Brisel za sada ne nalazi način da podstakne dijalog, dok stvari dodatno komplikuju dešavanja na unutrašnjem planu, poput održavanja izbora, prenosi Beta.\nTanin je ocenio da učestali izbori u Srbiji i na Kosovu ometaju dijalog, koji je praktično prekinut i nalazi se u ćorsokaku. On je osudio i vraćanje na nacionalističku i netolerantnu retoriku.\nU Savetu bezbednosti UN je u utorak predstavljen izveštaj generalnog sekretara UN Antonija Guteresa o radu Unmika od 16. januara do 15. aprila u kojem je izražena zabrinutost zbog prepreka koje ometaju napredak u dijalogu Beograda i Prištine i sprovođenje dogovora iz dijaloga, kao i zbog porasti nacionalizma.\nGutereš je naveo da je dijalog Beograd-Priština u kojem posreduje EU "najbolji dostupan mehanizam za mirno razrešenje razlika u korist obe strane" ali da je "sprovođenje dogovora iz dijaloga u razmatranom periodu bilo "ekstremno sporo".\nDijalog Beoghrada i Priština je u zastoju već nekoliko meseci zbog tenzija u odnosima izazvanim različitim događajima, uključujući hapšenje bivšeg zapovednika nekadašnje Oslobodilačke vojske Kosova (OVK) Ramuša Haradinaja u Fancuskoj u januaru po poternici Srbije za zločine tokom sukoba 1999. Francuski sud je u aprilu odbacio zahtev Srbije za izručenje.\nPokušaji da se razgovori pomere se mrtve tačke nisu urodili plodom. Početkom godine su se na inicijativu Brisela sastale delegacije na najvišem političkom nivou ali to nije donelo pomak.\nNa odlaganje razgovora utiču i događaji na unutrašnjem planu.U Srbiji su 2. aprila održani predsednički izbori, dok je u maju na Kosovu pala vlada i raspisani vanredni parlamentarni izbori za 11. jun.\nEU očekuje da Beograd i Priština nastave dijalog u konstruktivnom duhu. Eventulani nastavak se, međutim, ne može očekivati pre izobra na Kosovu i formiranja nove vlade.\nU međuvremenu, od otvorenih pitanja i neprimenjenih sporazuma, rešeno je jedino pitanje mosta na Ibru kojim su ponovo povezani severni, srpski i južni, albanski deo Kosovske Mitrovice.\nNakon serije izjava koju je započeo albanski premijer Edi Rama kada je govorio o mogućem savezu Kosova i Albanije, Beogard je optužio albanske političare u celom regionu – na Kosovu, Makedoniji, Albaniji i jugu Srbije da ne odustaju od projekta "Velike Albanije".\nNa isti način je protumačena i nedavna izjava bivšeg šefa Verifikacione misije OEBS-a na Kosovu tokom rata 1999. Vilijama Vokera da ima projekat za ujedinjenje Albanaca – na Kosovu, Albaniji i u dijaspori. Voker je to, kako su preneli beogradski mediji, rekao na svečanosti 17 godina od osnivanja Haradinajeve Alijanse za budućnost Kosova. Voker (81), nekadšsnji američki diplomata, nema trenutno zvaničnu funkciju ili posao, a smatraju ga albanskim lobistom.\nVokerov izveštaj o zločinu koji su počinile srpske snage u selu Račak, na Kosovu, 1999. bio je povod za NATO bombardovanje tadašnje SR Jugoslavije.\nSrpski zvaničnici su najavili da će se žaliti UN zbog njegove izjave, kao i da će Srbija iskoristiti sva pravna i politička sredstva kako bi uputila protest zbog te izjave.\nMinistarka pravde Srbije Nela Kuburović rekla je da Priština dijalog i normalizaciju odnosa koristi kao sredstvo za ucenjivanje Beograda i evropskih partnera, a takodje je kritikovala odluku francuskog suda da Srbiji ne izruči Haradinaja.\nOna je ocenila da je na Kosovu sve počelo "od laži koje su plasirali ljudi poput Vilijama Vokera koji danas čak ni ne krije svoje velikoalbanske ambicije i projekte a poznato je da se protivi i Specijalnom sudu koji treba da procesuira zlodela tzv. OVK".\n"Vilijam Voker koji je bio na čelu Kosovske verifikacione misije OEBS i dužan da kao zvaničnik te organizacije postupa objektivno i nepristrasno, zloupotrebio je svoj mandat i misiju OEBS-a radi ostvarivanja ciljeva koji su danas razotkriveni i sastoje se u formiranju nezavisnog 'Kosova' i 'velike Albanije'", rekla je ona.\nAmbasadorka Kosova u SAD Vljora Čitaku rekla je da Srbija zloupotrebljava dijalog Beograda i Prištine, kao što zloupotrebljava i Interpol navodeći slučaj Haradinaja kojeg je oslobodio francuski sud.\nPosle izlaganja predstavnika Unmika, Beograda i Prištine ambasadori zapadnih zemalja tražili su da se smanji uloga Ujedinjenih nacija na Kosovu, dok je ruski predstavnik rekao da je Kosovu potreban nadzor spolja.\nPrethodno Zaštitnik građana sproveo neposredan nadzor rada Sektora unutrašnje kontrole MUP-a\nSledeće ORCA imenovana za članicu Savetodavnog tela EK\nTop Tags mediji Društvo vladavina prava konkurs ljudska prava evropske integracije lokalna samouprava Evropska komisija istraživanje Civilno društvo Evropska unija OCD Vlada Republike Srbije Srbija i Evropska unija mladi